tripathysagar/odia_wiki huggingface dataset:
ହବସପୁରୀ  (ଇଂରାଜୀ: , ଇଂରାଜୀ ଉଚ୍ଚାରଣ: / /) ଓଡ଼ିଶାର ଏକ ପାରମ୍ପରିକ ସୁତା ବସ୍ତ୍ର  । ବୟନ ଶିଳ୍ପରେ ହବସପୁରୀ ଏକ ପ୍ରମୁଖ ଉତ୍ପାଦ । କଳାହାଣ୍ଡି ଜିଲ୍ଲାର ଚେଚିଗୁଡ଼ାର କନ୍ଧ ବୁଣାକାରମାନେ ହବସପୁରୀ ଶାଢି ବୁଣିଥାନ୍ତି । ଏପରି ଏକ ସ୍ୱତନ୍ତ୍ର କାରୀଗରୀ ଓ ବୁଣାଶୈଳୀ ପାଇଁ ଏହା ଭାରତର ଭୌଗଳିକ ସଙ୍କେତ ଭାବେ ପଞ୍ଜୀକୃତ ହୋଇଛି । ଏହି ଲୁଗାମାନଙ୍କରେ ପାରମ୍ପରିକ ଆକୃତିର କୁମ୍ଭ  (ମନ୍ଦିର), ମାଛ, ଏବଂ ଫୁଲ ଚିତ୍ରିତ ହୋଇଥାଏ  । ଉତ୍ପତି ହବସପୁରୀ ହସ୍ତକଳା ସେହି ଗ୍ରାମର ନାମ ଅନୁସାରେ ନାମିତ ହୋଇଛି ଯେଉଁଠାରେ ୧୯ ଶତାବ୍ଦୀ ପୁର୍ବରୁ ଏହି ଶୈଳୀରେ ବୁଣାହେଉଥିଲା । ଚେଚିଗୁଡ଼ା ହବସପୁରୀ ଶାଢ଼ୀ ତିଆରିରେ ଚେଚିଗୁଡ଼ା ଗ୍ରାମର ପାଖାପାଖି ୩୦ରୁ ଉର୍ଦ୍ଧ ପରିବାର ନିୟୋଜିତ ହୋଇଛନ୍ତି । ଉତ୍ପାଦ ଏବଂ ବ୍ୟବସାୟ ହବସପୁରୀ ଲୁଗା ଏକାକୀ ଜଣେ ବୁଣାକାର କାରିଗର ହାତରେ ତିଆରି ହୋଇ ଭାରତ ସରକାରଙ୍କ ବୟନ ଶିଳ୍ପ ବିଭାଗ ଜରିଆରେ ସ୍ଥାପିତ ହୋଇଥିବା ବିକ୍ରୟ କେନ୍ଦ୍ରମାନଙ୍କରେ ବିକ୍ରୟ ହୋଇଥାଏ ।
କୁଡୁଆ ହେଉଛି ମାଟିରେ ତିଆରି ଏକ ପାତ୍ର ଯାହା ଅବଢା ରନ୍ଧନ ଏବଂ ରଖିବା କାର୍ଯ୍ୟରେ ବ୍ୟବହାର ହୋଇଥାଏ । ହାଣ୍ଡି କୁଡୁଆକୁ, ଓଳି, ସରା, ବଢ଼ା, ତାଡ଼ ଆଦିକୁ ରତ୍ନହାଣ୍ଡି ବୋଲି ମଧ୍ୟ କୁହାଯାଏ । ଶ୍ରୀମନ୍ଦିରରେ ପାଞ୍ଚ ପ୍ରକାରର ତାଡ଼  (ପାହାନ୍ତି, ସାତପୁରୀ, ନରସିଂହନାଥିଆ, ଅଧାତାଡ଼ିଆ ବା ଚାଟି, ଚଉଠା ବା ସାତପୁରୀ ଚାଟି), ଛଅ ପ୍ରକାର ହାଣ୍ଡି  ବାଇହାଣ୍ଡି, ଟିପେଇ ହାଣ୍ଡି, ଅଧର ହାଣ୍ଡି, ସମାଧି, ଦାସିଆ, ଏମାର  । ଛଅ ପ୍ରକାର କୁଡୁଆ  (ବଡ଼ମଠ, ସାନମଠ, ନମ୍ବରି, ଧଳା ବା ଢଳା, ଥାଳି, କଳା ବା ଭାତ), ଛଅ ପ୍ରକାର ଓଳି  (ପଖାଳ ବା ବଡ଼, ଅଙ୍ଗବାସ ବା ଅଙ୍ଗାଂଶ, ଚକ, ପାଇକିଆ, ସୁମୋ ଓ ମୁଗ), ଚାରି ପ୍ରକାର ସରା  (ବଡ଼, ପୁଳି, ପାଳି, ମଝାଲ) ମାଟି ପାତ୍ର ବ୍ୟବହାର ହେଇଥାଏ  । ଏହା ବ୍ୟତୀତ କେତେ ପ୍ରକାର ଆଟିକା, ପଲମ ଓ ଦୀପ-ଦୀପାଳି ଇତ୍ୟାଦି ବ୍ୟବହୃତ ହୋଇଥାଏ । ଦିଅଁଙ୍କ ଚଢେ଼ଇ ନେଦା ଭୋଗ ଲାଗୁଥିବା ତାଡ଼କୁ ମଧ୍ୟ  "ଚଢେ଼ଇନେଦା ତାଡ଼ ' ବୋଲି କୁହାଯାଏ । ନିର୍ମାଣ ଜଗନ୍ନାଥଙ୍କର  'ରତ୍ନହାଣ୍ଡି ଜାଗିରି'  ଭୋଗ ଦଖଲ କରୁଥବା କୁମ୍ଭକାର ବିଶୋଇମାନେ ସେହି ଜାଗିରିରୁ ସଂଗ୍ରହ କରୁଥୁବା ରତ୍ନମାଟିକୁ ବ୍ୟବହାର କରି ରତ୍ନହାଣ୍ଡି ତିଆରି କରନ୍ତି । ରତ୍ନହାଣ୍ଡି କହିଲେ, ନାଲି ରଙ୍ଗର ମାଟିପାତ୍ରକୁ ବୁଝାଯାଏ । ନୀଳାଦ୍ରି ମହୋଦୟ  (୭୬୬)ରେ ରହିଛି  କୃଷ୍ଣବର୍ଣ୍ଣନି ପାତ୍ରାଣି ନ ନୟେତ ପାକ ମନ୍ଦିରମ୍ ' ଅର୍ଥାତ କୃଷ୍ଣ ରଙ୍ଗ ବା କଳାରଙ୍ଗର ହାଣ୍ଡିକୁ ବଡ଼ ଦେଉଳ ପ୍ରାକଶାଳାକୁ ନେବ ନାହିଁ । କେବଳ ନାଲି ପୋଡ଼ ହାଣ୍ଡ ପ୍ରବେଶ କରିବ । ହାଣ୍ଡି ନିର୍ମାଣ ପାଇଁ ବ୍ୟବହାର ଚାରିଟି ବସ୍ତୁ ମଧ୍ୟରେ ଶଙ୍ଖ, ଚକ୍ର, ଗଦା ଓ ପଦ୍ମ ଶ୍ରେଷ୍ଠ । ପ୍ରତ୍ୟେକ ହାଣ୍ଡିରେ ଚଟା  (ମାଟି ତାଡ଼ିଲା ବେଳେ ରହୁଥୁବା ଦାଗ), ହାଣ୍ଡି ବେକରେ ଗୁଣାକାର  (ମାଳିଭଳି ଅଳଙ୍କରଣ) ଓ ହାଣ୍ଡି ତଳେ ପଦ୍ମ ଚିହ୍ନ ରହିଥାଏ  । ମାଟି ତାଡ଼ିବା ବେଳେ ତାହା ଶଙ୍ଖାକୃତି ହୋଇ ବାହାରିଥାଏ । ଏହାକୁ ଚକ୍ର ଉପରେ ବୁଲାଇ ତିଆରି କରାଯାଏ । ପରେ ଗଦା ଭଳି କାଠରେ ଶେଷ ସ୍ପର୍ଶ ଦିଆଯାଏ । ଓ ତଳେ ପଦ୍ମର ଚିହ୍ନ ଥାଏ । ବଡ଼ ଦେଉଳରେ ପ୍ରଚଳିତ କେତେକ କୁଡୁଆ ମଧ୍ୟରେ ଥାଳି କୁଡ଼ୁଆ  (ଖେଚୁଡ଼ିପାଇଁ), ଅଙ୍ଗବାସ ଓଳି  (ମରିଚି ପଣା, ମିଠା ଦହି, ଅଦାପଖାଳ, ଆଦି ପାଇଁ), ଟିପେଇ ହାଣ୍ଡି  (କାନିକା, କ୍ଷୀରି, କଡମ୍ବା ପାଇଁ), ପାହାନ୍ତି  (ଅମାଲୁ, କାକରା ପାଇଁ) ଅଧା  (ଅମାଲୁ ଛଣା ମାଟି ତଇ) ସାନଓଳି  ( ବାଳରେ ଭାଗ ପାଇଁ), ପୁଳି ସରା (ପିଠା, ଚଢ଼େଇନେତା ପାଇଁ), ପାଳିସରା (ଛୋଟ ପିଠା, କାକରା, ଅମାଲୁ ଆଦି ପାଇଁ), ବଢ଼  (ଧୁଆ ମୁଗପାଇଁ), କଟାସରା  (କଦଳୀ ଭଜା, ପାଚିଲା କଦଳୀ ଚେକା ପାଇଁ), ବାଇହାଣ୍ଡି, ସମାଦି କୁଡୁଆ, ଦାସିଆ କୁଡୁଆ, ଏମାର କୁଡୁଆ, ବଡ଼ମଠ କୁଡୁଆ, ସାନମଠ କୁଡୁଆ, ମକର ପାଇଁ ମକର ତାଡ଼, ସାତପୁରି ପାଇଁ ସାତପୁରି ତାଡ଼  (ସବୁଠାରୁ ବଡ଼ ତାଡ଼), ଅଧରପଣା ପାଇଁ ହାଣ୍ଡି ଆଦି କୁମ୍ମାର ସେବକ ଯୋଗାଇଥାନ୍ତି  ।
ତାଳସାରି ବେଳାଭୂମି ଓଡ଼ିଶାର ବାଲେଶ୍ୱର ଜିଲାର ଏକ ବେଳାଭୂମି ଯାହା ଭାରତର ଉତ୍ତର-ପୂର୍ବ ଭାଗରେ ଅବସ୍ଥିତ । ତାଳସାରି ନାମ  "ତାଳ"  ଓ  "ସାରି/ସାରଣୀ"  ଶବ୍ଦରୁ ଆସିଅଛି ବୋଲି ବିଶ୍ୱାସ କରାଯାଏ । ଏହି ଜାଗାକୁ ଘେରି ରହିଥିବା ତାଳଗଛକୁ ନେଇ ଏମିତି ନାମ ଦିଆଯାଇଥିବା ଜଣାଯାଏ । ତାଳ ଶବ୍ଦଟି ସଙ୍ଗୀତର ତାଳକୁ ବି ବୁଝାଇଥାଏ ଯାହା ସମୁଦ୍ରର ଲହଡ଼ିକୁ ସୂଚାଏ । ବିଶେଷତା ଏହି ଜାଗା ଘନ ଧାନ କ୍ଷେତରେ ଭରା, ଅନେକ ନଦୀ, ପାହାଡ଼ ଆଦି ଏହାକୁ ଲାଗି ରହିଛି । ଏଠାରେ ତାଳ, ନଡ଼ିଆ ଓ ଗୁଆ ଗଛ ମଧ୍ୟ ରହିଛି । ଉଦୟପୁର ଏହି ଭାଗର ଶେଷ ବେଳାଭୂମି । ଏଠାକାର ସୁବର୍ଣ୍ଣ ଦ୍ୱୀପରେ ଝାଉଁ ବଣରୁ ମନୋହରୀ ସାଇଁ ସାଇଁ ଶବ୍ଦ ଶୁଣିବାକୁ ମିଳିଥାଏ ।
ଇନ୍ଦ୍ରାଣୀ ମିଶ୍ର, ବାରିପଦାରେ ଜନ୍ମିତ ଜଣେ ଓଡ଼ିଆ କଣ୍ଠଶିଳ୍ପୀ । ବାଲ୍ୟ ଜୀବନ ଓ ଶିକ୍ଷା ପିଲାଟି ଦିନରୁ ସଂଗୀତ ପ୍ରତି ଆକର୍ଷିତ ହୋଇ, ଇନ୍ଦ୍ରାଣୀ ମିଶ୍ର ମାତ୍ର ୫ ବର୍ଷ ବୟସରୁ ସଂଗୀତ ଶିକ୍ଷା ଆରମ୍ଭ କରିଥିଲେ । ପିତା ସୁରେଶ ଚନ୍ଦ୍ର ମିଶ୍ରଙ୍କର ଚାକିରିରେ ବଦଳି କାରଣରୁ, ତାଙ୍କ ପିଲାଦିନ ବାରିପଦା, ଭୁବନେଶ୍ୱର ଓ କଲିକତା ଆଦି ସ୍ଥାନରେ କଟିଥିଲା । ପଣ୍ଡିତ କାଶୀନାଥ ପୂଜାପଣ୍ଡାଙ୍କଠାରୁ ସେ ଓଡ଼ିଶୀ ସଙ୍ଗୀତ ଶିକ୍ଷା ଗ୍ରହଣ କରିଥିଲେ । ପଣ୍ଡିତ ଜେ.ଭି.ଏସ୍. ରାଓ, ଶ୍ରୀ ମାମିନୀ ଗାଙ୍ଗୁଲି ଆଦି ଗୁରୁଙ୍କଠାରୁ ମଧ୍ୟ ସେ ସଂଗୀତ ଶିକ୍ଷା ଲାଭ କରିଥିଲେ । ସଂଗୀତ ଶିକ୍ଷା ସହ ସମତାଳରେ, ଶ୍ରୀମତୀ ମିଶ୍ର କଲିକତାରୁ ସ୍ନାତକ ଓ ଭୁବନେଶ୍ୱରର ରମାଦେବୀ ମହିଳା ମହାବିଦ୍ୟାଳୟରୁ ଇଂରାଜୀରେ ସ୍ନାତକୋତ୍ତର ଶିକ୍ଷା ଲାଭ କରିଛନ୍ତି । କର୍ମ ଜୀବନ ୧୯୭୧ ମସିହାରେ ଆକାଶବାଣୀ ତରଫରୁ ଅନୁଷ୍ଠିତ ସର୍ବଭାରତୀୟ ପ୍ରତିଯୋଗିତାରେ ପ୍ରଥମ ସ୍ଥାନ ଅଧିକାର କରି, ଇନ୍ଦ୍ରାଣୀ ମିଶ୍ର ପ୍ରଥମେ ଲୋକଲୋଚନକୁ ଆସିଥିଲେ । ସେହି ବର୍ଷ ତାଙ୍କୁ ଆକାଶବାଣୀ କଟକର ସ୍ୱୀକୃତି ପ୍ରାପ୍ତ କଳାକାରର ମାନ୍ୟତା ମଧ୍ୟ ହାସଲ ହୋଇଥିଲା । ୧୯୭୨ ମସିହାରୁ ସେ ଆକାଶବାଣୀ କଟକରେ ଜଣେ ନିୟମିତ କଣ୍ଠଶିଳ୍ପୀ ଭାବରେ ସଂଗୀତ ପରିବେଷଣ କରି ଆସୁଛନ୍ତି । ଆକାଶବାଣୀ ଓ ଦୂରଦର୍ଶନ ବ୍ୟତିତ ସେ ଓଡ଼ିଆ କଥାଚିତ୍ର ଓ ଟେଲିଫିଲ୍ମରେ ମଧ୍ୟ ପ୍ରଚ୍ଛଦପଟ ଗାୟିକା ଭାବରେ କାମ କରିଛନ୍ତି । ସେ ଓଡ଼ିଶୀ ସଙ୍ଗୀତର ବିଭିନ୍ନ ପର୍ଯ୍ୟାୟ ଯଥା ଓଡ଼ିଶୀ, ଛାନ୍ଦ, ଚମ୍ପୂ, ଭଜନ, ଜଣାଣ, ଗୀତଗୋବିନ୍ଦ ଓ ହିନ୍ଦୁସ୍ଥାନୀ ସଂଗୀତ, ଗଜଲ, ସୁଗମ ସଙ୍ଗୀତ, ଲୋକସଙ୍ଗୀତ, ଆଧୁନିକ, ନଜରୁଲ ଗୀତ ଆଦି ସଂଗୀତ ପରିବେଷଣ କରନ୍ତି । ଶିକ୍ଷାଦାନକୁ ଇନ୍ଦ୍ରାଣୀ ବୃତ୍ତି ଭାବରେ ଗ୍ରହଣ କରିଥିଲେ । ୧୯୮୧ ମସିହାରୁ ଉତ୍କଳ ସଙ୍ଗୀତ ମହାବିଦ୍ୟାଳୟରେ ଇଂରାଜୀ ବିଭାଗରେ ଅଧ୍ୟାପକ ରୂପେ କାର୍ଯ୍ୟ କରି ସେ ଅବସର ଗ୍ରହଣ କରିସାରିଛନ୍ତି । ଓଡ଼ିଆ କଥାଚିତ୍ରରେ ଅବଦାନ ପୁରସ୍କାର ଓ ସମ୍ମାନ ଭାରତର ବହୁସ୍ଥାନ ତଥା ଫ୍ରାନ୍ସ, ଜର୍ମାନୀ ଓ ଇଂଲଣ୍ଡ ଆଦି ଦେଶରେ ସେ ସଂଗୀତ ପରିବେଷଣ କରିସାରିଥିବା, ଶ୍ରୀମତି ମିଶ୍ର ବହୁ ଯଶ ସମ୍ମାନ ଓ ପୁରସ୍କାର ଲାଭ କରିଛନ୍ତି ।
ଯକୃତ ଅର୍ବୁଦ ରୋଗରେ ଯକୃତ ମଧ୍ୟରେ କିଛି ଅସ୍ୱାଭାବିକ ବୃଦ୍ଧି ହେବା ଦେଖାଯାଏ  ସେମାନେ ହୁଏତ ମୃଦୁ   କିମ୍ବା କ୍ଷତିକାରକ  ( ଯକୃତ କର୍କଟ ) ହୋଇପାରନ୍ତି  । ଲକ୍ଷଣଗୁଡ଼ିକରେ କିଛି ନ ଥିବାଠାରୁ ଅନେକ କିଛି ଭିନ୍ନ ଲକ୍ଷଣ ହୋଇପାରେ ଯେପରିକି ଯକୃତର ବୃଦ୍ଧି, ପେଟ ଯନ୍ତ୍ରଣା, ହଳଦିଆ ଚର୍ମ ଏବଂ ଆଖି, ବାନ୍ତି ଏବଂ ଗଲୁ ହୋଇପାରେ  ବିନାଇନ ବା ମୃଦୁ ଅର୍ବୁଦରେ ହେମାଞ୍ଜିଓମା, ଯକୃତ ସିଷ୍ଟ, ହେପାଟିକ୍ ଗ୍ରାନୁଲୋମାସ୍ ଏବଂ ହେପାଟୋସେଲ୍ୟୁଲାର ଆଡେନୋମା  ( : ) ଅନ୍ତର୍ଭୁକ୍ତ  ଯକୃତ ମଧ୍ୟରେ କ୍ଷତିକାରକ ଟ୍ୟୁମର ସୃଷ୍ଟି ହୋଇପାରେ କିମ୍ବା ଶରୀରର ଅନ୍ୟ ସ୍ଥାନରୁ ବିସ୍ତାର ହୋଇପାରେ  ମେଟାଷ୍ଟାସିସ୍ । ଯକୃତ ମଧ୍ୟରେ ଅଧିକାଂଶ ସମୟରେ ହେପାଟୋସେଲ୍ୟୁଲାର କର୍କଟ , ଏହା ସହିତ ପିତ୍ତନଳି କର୍କଟ ଏବଂ ହେପାଟୋବ୍ଲାସ୍ଟୋମା ହୋଇପାରେ । ସେଗୁଡିକ ମେଡିକାଲ ଇମେଜିଙ୍ଗରେ ଆବିଷ୍କୃତ ହୋଇପାରେ ଏବଂ ତନ୍ତୁ ବାୟୋପ୍ସିଦ୍ୱାରା ସୁନିଶ୍ଚିତ କରାଯାଇପାରେ  ଅର୍ବୁଦର ପ୍ରକାର ଉପରେ ଚିକିତ୍ସା ନିର୍ଭର କରେ ଯେଉଁଥିରେ କେମୋଥେରାପି, ଅପରେଶନ ଏବଂ ଯକୃତ ପ୍ରତିରୋପଣ କରାଯାଇପାରେ ବା କିଛି ଆବଶ୍ୟକ ହୁଏନି  ଯକୃତର ବିନାଇନ ଅର୍ବୁଦ ଏକ ଅପେକ୍ଷାକୃତ ସାଧାରଣ ରୋଗ ଅଟେ  ଯକୃତର କର୍କଟ ରୋଗ ସବୁଠାରୁ ସାଧାରଣତଃ ମେଟାସ୍ଟାଟିକ ଅଟେ। ଯକୃତ ଟ୍ୟୁମର ପାଇଁ ଅସ୍ତ୍ରୋପଚାରର ପ୍ରଥମ ବର୍ଣ୍ଣନା ୧୮00 ଶତକର ଶେଷ ଭାଗରୁ ଆରମ୍ଭ ହୋଇଥିଲା ଓ ସନ ୧୯୭୦ ଦଶକ ପରେ ହିଁ ପ୍ରମୁଖ ଅଗ୍ରଗତି ହୋଇଥିଲା
ସୁଶାନ୍ତ ମିଶ୍ର, ଜଣେ ଆନ୍ତର୍ଜାତୀୟ ଖ୍ୟାତି ସମ୍ପର୍ଣ ଚଳଚ୍ଚିତ୍ର ନିର୍ଦ୍ଦେଶକ ଓ ଲେଖକ । ଓଡି଼ଆ ସମାନ୍ତରାଳ ସିନେମା କ୍ଷେତ୍ରରେ ତାଙ୍କର ବଳିଷ୍ଠ ଅବଦାନ ରହିଛି ଏବଂ ତାଙ୍କଦ୍ୱାରା ନିର୍ମିତ ଚଳଚ୍ଚିତ୍ର ଦେଶ ବିଦେଶର ବିଭିନ୍ନ ଚଳଚ୍ଚିତ୍ର ଉତ୍ସବରେ ପ୍ରଦର୍ଶିତ ହୋଇ ବହୁ ସମ୍ମାନ ଲାଭକରିପାରିଛି । ଚଳଚ୍ଚିତ୍ର ନିର୍ଦ୍ଦେଶନା ବ୍ୟତିତ, ସେ ପୁନେ ଫିଲ୍ମ ଏଣ୍ଡ ଟେଲିଭିଜନ ଇନଷ୍ଟିଚ୍ୟୁଟ ଅଫ ଇଣ୍ଡିଆରେ ଚଳଚ୍ଚିତ୍ର ଶିକ୍ଷାଦାନ ମଧ୍ୟ କରିଥାନ୍ତି । ତାଙ୍କ ପ୍ରଚେଷ୍ଟାରେ,୨୦୦୪ ମସିହାରୁ ପୁରୀଠାରେ  'ବାଇଅଫ ବ୍ରିଙ୍ଗ୍ ୟୋର ଓନ୍ ଫିଲ୍ମ ଫେଷ୍ଟିଭାଲ ' ନାମରେ ଏକ ଚଳଚ୍ଚିତ୍ର ଉତ୍ସବର ଆୟୋଜନ ହୋଇଆସୁଛି ।
ଥାଇରୋଟ୍ରୋପିନ ଆଲଫା, ଏକ ବିକ୍ରୟ ନାମ ଥାଇରୋଜେନ୍, ହେଉଛି ଏକ ଔଷଧ ଯାହା ଅସ୍ତ୍ରୋପଚାର ପରେ ଅବଶିଷ୍ଟ ଥାଇରଏଡ୍ ତନ୍ତୁ ଖୋଜିବା ପାଇଁ ବ୍ୟବହୃତ ହୁଏ । ନିର୍ଦ୍ଦିଷ୍ଟ ଭାବରେ ଏହା ଥାଇରୋଗ୍ଲୋବୁଲିନ୍ ପରୀକ୍ଷଣ ବ୍ୟତୀତ ଥାଇରଏଡ କର୍କଟରେ ବ୍ୟବହୃତ ହୁଏ । ଏହା ମାଂସପେଶୀରେ ଇଞ୍ଜେକ୍ସନ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଅଇ ଏବଂ ମୁଣ୍ଡବିନ୍ଧା ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଥାଇରଏଡ଼ ସ୍ତର ଅଧିକ ହୋଇପାରେ ବିଶେଷତଃ ଯେଉଁମାନଙ୍କର କାର୍ଯ୍ୟକ୍ଷମ ଥାଇରଏଡ୍ ତନ୍ତୁ, ଷ୍ଟ୍ରୋକ ଏବଂ ବର୍ଦ୍ଧିଷ୍ଣୁ ଥାଇରଏଡ୍ ଅର୍ବୁଦ ଥାଏ । ଏହା ଥାଇରଏଡ୍ ଉତ୍ତେଜକ ହରମୋନର ଏକ ଉତ୍ପାଦନ‌କାରୀ ରୂପ । ଥାଇରୋଟ୍ରୋପିନ୍ ଆଲଫା ୧୯୯୮ ମସିହାରେ ଆମେରିକାରେ ଏବଂ ୨୦୦୦ ମସିହାରେ ୟୁରୋପରେ ଚିକିତ୍ସା ବ୍ୟବହାର ପାଇଁ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ଏକ କୋର୍ସ ଔଷଧର ମୂଲ୍ୟ ୩,୭୦୦ ଆମେରିକୀୟ ଡଲାର ଅଟେ । ଯୁକ୍ତରାଜ୍ୟରେ ଏହି ରାଶିର ମୂଲ୍ୟ   ୫୮୦ ଅଟେ ।
ଟ୍ରାଇସାଇକ୍ଲିକ୍ ଆଣ୍ଟିଡିପ୍ରେସାଣ୍ଟ   ଏକ ଅବସାଦରୋଧୀ ଶ୍ରେଣୀର ଔଷଧ ଯାହା ମୁଖ୍ୟତଃ ସ୍ନାୟୁ ଜନିତ ଯନ୍ତ୍ରଣା ଓ ଅବସାଦଗ୍ରସ୍ତ ରୋଗୀଙ୍କୁ ଦିଆଯାଏ ଯେତେବେଳେ ଅନ୍ୟାନ୍ୟ ସେଲେକ୍ଟିଭ ସେରୋଟୋନିନ ରିଅପଟେକ ଇନହିବିଟର ଔଷଧଗୁଡିକ ପ୍ରଭାବଶାଳୀ ହୁଏନି । ଅଧକପାଳି ପ୍ରତିଷେଧ, ଶୋଇବାରେ ଅସୁବିଧା ଏବଂ ଉଦ୍‌ବେଗ ରୋଗମାନଙ୍କ ନିମନ୍ତେ ମଧ୍ୟ ଦିଆଯାଇପାରେ । ଉଦାସୀନତା ପାଇଁ ସେମାନେ ସେଲେକ୍ଟିଭ ସେରୋଟୋନିନ ରିଅପଟେକ ଇନହିବିଟର ଭଳି କାମ କରନ୍ତି କିନ୍ତୁ ଅଧିକ ମାତ୍ରାରେ ଦେଲେ ଅଧିକ ପାର୍ଶ୍ୱ ପ୍ରତିକ୍ରିୟା ହୋଇପାରେ । ସେଗୁଡିକ ପାଟିରେ ଦିଆଯାଏ । ପାର୍ଶ୍ୱ ପ୍ରତିକ୍ରିୟାରେ ଶୁଖିଲା ପାଟି, ମୂତ୍ର ଧାରଣ ଏବଂ ଜାଲଜାଲୁଆ ଦୃଷ୍ଟି ହୋଇପାରେ  ଗୁରୁତର ପାର୍ଶ୍ୱ ପ୍ରତିକ୍ରିୟାରେ ଅନିୟମିତ ହୃତ୍‌ସ୍ପନ୍ଦନ, ନିମ୍ନ ରକ୍ତଚାପ ଏବଂ ବାତ ହୋଇପାରେ । ଟ୍ରାଇସାଇକ୍ଲିକ୍ ଆଣ୍ଟିଡିପ୍ରେସାଣ୍ଟ ଅତ୍ୟଧିକ ମାତ୍ରାରେ ଦେଲେ ମୃତ୍ୟୁ ହୋଇପାରେ । ଏହି ଔଷଧ ହଠାତ୍ ବନ୍ଦ କରିବାଦ୍ୱାରା ପ୍ରତ୍ୟାହାର ହୋଇପାରେ । ପୁନଃ ଗ୍ରହଣକୁ ଅବରୋଧ କରିବାଦ୍ୱାର ସେରୋଟୋନିନ ଏବଂ ନର୍-ଏପିନେଫ୍ରିନ ସ୍ତର ବୃଦ୍ଧି କରି ସେମାନେ କାର୍ଯ୍ୟକ୍ଷମ ହୁଅନ୍ତି ବୋଲି ବିଶ୍ୱାସ କରାଯାଏ । ୧୯୫୦ ଦଶକର ଶେଷ ଭାଗରେ ଟ୍ରାଇସାଇକ୍ଲିକ୍ ଆଣ୍ଟିଡିପ୍ରେସାଣ୍ଟ ଡାକ୍ତରୀ ବ୍ୟବହାରରେ ଆସିଥିଲା । ୧୯୮୦ ଦଶକ ଆରମ୍ଭରେ ଏହାର ବ୍ୟବ‌ହାର କମିଯାଇଛି । ଏହାର ଏକ ସଂସ୍କରଣ ଜେନେରିକ ଔଷଧ ଭାବରେ ଉପଲବ୍ଧ ଏବଂ ଅପେକ୍ଷାକୃତ ଶସ୍ତା ଅଟେ । ରାସାୟନିକ ଗଠନ ଅନୁସାରେ ସେଗୁଡ଼ିକର ନାମକରଣ କରାଯାଏ, ଯେଉଁଥିରେ ତିନୋଟି ପରମାଣୁ ରିଙ୍ଗ ରହିଥାଏ ।
ସଞ୍ଜୟ ନାୟକଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆ କଥାଚିତ୍ର ତୁ ମୋ ଆଖିର ତାରା ୨୦୦୫ ମସିହାରେ ମୁକ୍ତିଲାଭ କରିଥିଲା ।
ଭାଲୁମାସ୍କା ଓଡ଼ିଶାର ରାୟଗଡ଼ା ଜିଲାରେ ଅବସ୍ଥିତ ଏକ ଗ୍ରାମ ଅଟେ । ଏହା ଦେ‍ଇ ପୂର୍ବତଟ ରେଳପଥର କୋରାପୁଟ-ରାୟଗଡ଼ା ରେଳପଥ ଯାଇଅଛି ତଥା ଭାଲୁମାସ୍କା ରେଳ ଷ୍ଟେସନ ଏଠାରେ ଅଛି । ଜିଲ୍ଲା ମୁଖ୍ୟାଳୟ ରାୟଗଡାଠାରୁ ଏହା ୪୩ କିଲୋ ମିଟର ଦୂରରେ ଅବସ୍ଥିତ । ଏହି ଗାଁଟି କଳ୍ୟାଣସିଂପୁର ତହସିଲ / ବ୍ଲକରେ ଅନ୍ତର୍ଭୁକ୍ତ  ୨୫ କିଲୋମିଟର ଦୂରତା  । ଭାଲୁମାସ୍କା‌ ରେଳ ଷ୍ଟେସନ କୋରାପୁଟ-ରାୟଗଡ଼ା ରେଳପଥର ଏହି ଷ୍ଟେସନ  (କୋଡ୍- ) ଏକ ଛୋଟ ଷ୍ଟେସନ  । ଏଠାରେ ଦୁଇଟି ପାସେଂଜର ଟ୍ରେନ  (ସମ୍ବଲପୁର-କୋରାପୁଟ ଓ ବିଶାଖାପାଟଣା-କୋରାପୁଟ) ଏବଂ ହୀରାଖଣ୍ଡ ଏକ୍ସପ୍ରେସ ଟ୍ରେନ ଭୁବନେଶ୍ୱର - ଜଗଦଳପୁର ଅଟକିଥାଆଂତି  । ଏହା ନିକଟରେ ବର୍ଷା ଋତୁ ସମୟରେ ରେଳ ଧାରଣା ଉପରେ ବର୍ଷା ପାଣି ମାଡି ଆସି ବେଳେ ବେଳେ ରେଳ ଯାତ୍ରା ବ୍ୟାହତ ହୁଏ ।
ଗୋବିନ୍ଦୁଡୁ ଅନ୍ଧାରିବଦେଲେ‌, କୃଷ୍ଣ ବାମସୀଙ୍କଦ୍ୱାରା ଲିଖିତ ଓ ନିର୍ଦ୍ଦେଶିତ ୨୦୧୪ ମସିହାର ଭାରତୀୟ ତେଲୁଗୁ ଭାଷାର ଆକ୍ସନ ଡ୍ରାମା ଫିଲ୍ମ ଅଟେ । ପରମେଶ୍ୱର ଆର୍ଟ ପ୍ରଡକ୍ସନ ପାଇଁ ବନ୍ଦଲା ଗଣେଷଙ୍କଦ୍ୱାରା ନିର୍ମିତ ଏହି ଫିଲ୍ମରେ ରାମ ଚରଣ, ଶ୍ରୀକାନ୍ତ, କାଜଲ ଅଗ୍ରୱାଲା ଏବଂ କମଳିନୀ ମୁଖାର୍ଜୀ ମୁଖ୍ୟ ଭୂମୀକାରେ ଅଭିନୟ କରିଛନ୍ତି ଏବଂ ପ୍ରକାଶ ରାଜ, ଜୟସୁଧା ଓ ଆଦର୍ଶ ବାଳକୃଷ୍ଣ ସହାୟକ ଭୂମୀକାରେ ଅଭିନୟ କରିଛନ୍ତି । ଜୁବାନ ଶଙ୍କର ରାଜା ଫିଲ୍ମର ସାଉଣ୍ଡ ଟ୍ରାକ ଓ ସ୍କୋରର ରଚନା କରିଥିଲେ ଓ ସମୀର ରେଡ୍ଡୀ ଛାୟାକାର ରୂପେ କାମ କରିଥିଲେ । ଫିଲ୍ମର ଆଧିକାରୀକ ଘୋଷଣା ୬ ଫେବୃଆରୀ ୨୦୧୪ ମସିହାରେ ହାଇଦ୍ରାବାଦରେ କରାଯାଇ ଥିଲା । ଏହି ଫିଲ୍ମର ଫଟୋଗ୍ରାଫୀ ସେହି ଦିନରୁ ଆରମ୍ଭ ହୋଇଯାଇଥିଲା ଏବଂ ୨୨ ସେପ୍ଟେମ୍ବର ୨୦୧୪ ମସିହାରେ ସମାପ୍ତ ହୋଇଥିଲା । ଫିଲ୍ମର ଏକ ବଡ଼ ଅଂଶ ଭାରତର ହାଇଦ୍ରାବାଦ, ରାମେଶ୍ୱର, ନାଗରକୋଇଲ, କନ୍ୟାକୁମାରୀ, ପୋଲାଚୀ ଓ କରାଈକୁଡୀରେ ଶୁଟିଙ୍ଗ ହୋଇଥିଲା ଏବଂ ଆହୁରି କିଛି ମହତ୍ତ୍ୱପୂର୍ଣ୍ଣ ଅଂଶ ଲଣ୍ଡନ ଓ ଜାର୍ଡନରେ ଶୁଟିଙ୍ଗ ହୋଇଥିଲା । ଏହି ଫିଲ୍ମ ୨୦୧୪ ମସିହାର ସବୁଠାରୁ ଅଧିକ ରୋଜଗାର କରିଥିବା ତେଲୁଗୁ ଫିଲ୍ମମାନଙ୍କ ମଧ୍ୟରୁ ଗୋଟିଏ ଅଟେ । ଏହାକୁ ହିନ୍ଦୀ, ମାଲାୟଲାମ ଓ ତାମିଲରେ କ୍ରମଶଃ ୟଭାଡୁ-୨, ଏକଲବ୍ୟ ଓ ରାମ ଲୀଳା ଋପେ ପ୍ରସ୍ତୁତ କରାଯାଇଛି । ନିର୍ମାଣ ସେପ୍ଟେମ୍ବର ୨୦୧୦ ମସିହାରେ ଚିରଞ୍ଜିବୀ କୃଷ୍ଣ ବାମସୀଙ୍କୁ ରାମ ଚରଣଙ୍କ ସହିତ ଏକ ଫିଲ୍ମ ତିଆରି କରିବା ପାଇଁ ଆମନ୍ତ୍ରିତ କରିଥିଲେ । ଏକ କାହାଣୀ-କଥନ ସର୍ତ୍ତ ପରେ, ସେ ଆଗକୁ ବଢିବା ପାଇଁ ସହମତ ହୋଇଥିଲେ । ଅଗଷ୍ଟ ୨୦୧୩ ମସିହାର ତିନି ବର୍ଷର ଅନ୍ତରାଳ ପରେ, ଏହା ଘୋଷଣା କରାଯାଇଥଲା କି ରାମ ଚରଣ, ଓ କୃଷ୍ଣ ବାମସୀ  (ତେଲୁଗୁ ଅଭିନେତା)ଙ୍କଦ୍ୱାରା ନିର୍ଦ୍ଦେଶିତ ଓ ବନ୍ଦଲା ଗଣେଶଙ୍କଦ୍ୱାରା ନିର୍ମିତ ଫିଲ୍ମରେ ଅଭିନୟ କରିବେ  । ଡିସେମ୍ବର ୨୦୧୩ ମସିହାରେ ବନ୍ଦଲା ଗଣେଶ, କୃଷ୍ଣ ବାମସୀ ଓ ଫଟୋଗ୍ରାଫୀର ନିର୍ଦ୍ଦେଶକ ସମୀର ରେଡ୍ଡୀଙ୍କୁ ଶ୍ରୀ ଲକ୍ଷ୍ମୀ ନରସିଂମା ସ୍ୱାମୀ ମନ୍ଦିରରେ ଅନ୍ତର ବେଦୀଙ୍କ ସହିତ ଏକ ସ୍କ୍ରିପ୍ଟ ତିଆରି କରିଥିଲେ । ୧୯୮୫ ମସିହାର ତେଲୁଗୁ ଫିଲ୍ମ ପରେ ଏହି ଫିଲ୍ମକୁ ଆରମ୍ଭରେ  "ବିଜେତା" ର ଶୀର୍ଷକ ଦିଆଯାଇ ଥିଲା, ଯେଉଁଥିରେ ଚିରଞ୍ଜିବୀ ଓ ଭାନୁପ୍ରୀୟା ପ୍ରମୁଖ ଭୂମିକାରେ ରହିଥିଲେ । ମାର୍ଚ୍ଚ ୨୦୧୪ ମସିହାରେ, ଫିଲ୍ମର କଥିତ କାହାଣୀ ଇଣ୍ଟରନେଟରେ ଲିକ ହୋଇ ଯାଇଥିଲା । କାହାଣୀରେ ରାମା ଚରଣେକ ଏନଆରଆଇର ଭୂମିକାରେ ଅଭିନୟ କରିଥିଲେ ଯିଏ ନିଜ ପିତା ଓ ପିତାଙ୍କ ସାନ ଭାଇଙ୍କ ମଧ୍ୟରେ ଥିବା ଫାଟକୁ ସମ୍ପୁର୍ଣ୍ଣ କରିବା ପାଇଁ ନିଜର ପରିବାର ସହିତ ଯାତ୍ରା କରିଛନ୍ତି । ୨୭ ମାର୍ଚ୍ଚ ୨୦୧୪ ମସିହାରେ, ଯେତେବେଳେ ଫିଲ୍ମର ପୋଷ୍ଟର ରିଲିଜ କରାଗଲା, ସେତେବେଳେ ଶୀର୍ଷକ  "ଗୋବିନ୍ଦୁଡୁ ଅନ୍ଧାରିବଦେଲେ"  ଋପେ ପୁଷ୍ଟି କରାଗଲା । ଏପ୍ରିଲ ୨୦୧୪ ମସିହାର ମଧ୍ୟରେ, ଯୁବାନ ଶଙ୍କର ରାଜାଙ୍କୁ ଏସ.ଥମନଙ୍କ ପରେ ଫିଲ୍ମର ସଙ୍ଗୀତକାର ଋପେ ସାଇନ କରାଯାଇଥିଲା । ଏହା ପରସ୍ପର ବିରୋଧୀ ପରିୟୋଜନା କାରଣରୁ ବଛା ଯାଇଥିଲା । ଏହା ପ୍ରଥମ ଥର ଥିଲା ଯେତେବେଳେ କୃଷ୍ଣ ବାମସୀ, ଯୁବାନ ଶଙ୍କର ରାଜାଙ୍କ ସହିତ ସହଯୋଗ କରିଥିଲେ, ନିର୍ଦ୍ଦେଶକ ପରେ କହିଥିଲେ ଯେ, ସେ ସଙ୍ଗୀତକାରଙ୍କ ସହିତ କାମ କରିବା ପାଇଁ ପାଞ୍ଚ ବର୍ଷ ଅପେକ୍ଷା କରିଥିଲେ । ସଙ୍ଗୀତ ଯୁବାନ ଶଙ୍କର ରାଜା ଏହି ଫିଲ୍ମ ପାଇଁ ସଙ୍ଗୀତ ତିଆରି କରିଥିଲେ, ଯିଏ ବାମସୀଙ୍କ ସହିତ ନିଜର ପ୍ରଥମ ସହଯୋଗକୁ ଚିହ୍ନଟ କରିଥିଲେ; ଏହା ପ୍ରଥମ ଥର ଥିଲା ଯେତେବେଳେ ସେ ଶ୍ରୀକାନ୍ତ ଓ ରାମ ଚରଣଙ୍କଦ୍ୱାରା ଅଭିନିତ ଏକ ଫିଲ୍ମର ଶୁଟିଙ୍ଗ କରିଥିଲେ । ସାଉଣ୍ଡ ଟ୍ରାକ, ଯେଉଁଥିରେ ଛ 'ଟି ଗୀତ ରହିଛି , ୧୫ ସେପ୍ଟେମ୍ବର ୨୦୧୪ ମସିହାରେ ହାଇଦ୍ରାବାଦରେ ଜାରି କରାଯାଇଥିଲା । ସାଉଣ୍ଡ ଟ୍ରାକକୁ ଆଲୋଚକ ମାନଙ୍କଠାରୁ ସକରାତ୍ମକ ସମୀକ୍ଷା ମିଳିଥିଲା । ପ୍ରକାଶନ ଏହି ଫିଲ୍ମ ୧ ଅକ୍ଟୋବର ୨୦୧୪ ମସିହାରେ ରିଲିଜ ହୋଇଥିଲା । ରାମ ଚରଣ ଅନ୍ୟ କଳାକାର ଓ ଚାଳକ ଦଳର ସଦସ୍ୟ ମାନଙ୍କ ସହିତ ୩୦ ସେପ୍ଟେମ୍ବର ୨୦୧୪ ମସିହାରେ ସଂଯୁକ୍ତ ରାଜ୍ୟ ଆମେରିକାରେ ଫିଲ୍ମର ପ୍ରୀମିୟର ଶୋରେ ଭାଗନେଇଥିଲେ । ତେଲେଙ୍ଗାନା ଓ ଆନ୍ଧ୍ରପ୍ରଦେଶର ୭୫୦, କର୍ଣ୍ଣାଟକର ୧୦୦, ତାମିଲନାଡୁର ୫୦, ମହାରାଷ୍ଟ୍ରର ୮୫ ଓ ଉତ୍ତର ଭାରତର ୬୦ଟି ଅଞ୍ଚଳରେ ଏହି ଫିଲ୍ମ ରିଲିଜ ହୋଇଥିଲା । ଏହି ଫିଲ୍ମକୁ ସଂଯୁକ୍ତ ରାଜ୍ୟ ଆମେରିକାରେ ୧୫୪ ଓ ଅନ୍ୟ ଅନ୍ତଃରାଷ୍ଟ୍ରୀୟ ବଜାରରେ ୫୦ଟି ସ୍କ୍ରୀନରେ ରିଲିଜ କରାଯାଇ ଥିଲା । ଫିଲ୍ମକୁ ମାଲାୟଲାମ ଓ ତାମିଲରେ କ୍ରମଶଃ  "ଏକଲବ୍ୟ"  ଓ  "ରାମ ଲୀଳା" ରେ ଡବିଙ୍ଗ କରାଯାଇଥିଲା ।
କାକଟପୁର  ( : ) ଓଡ଼ିଶାର ପୁରୀ ଜିଲ୍ଲାରେ, ଜିଲ୍ଲା ସଦର ମହକୁମାଠାରୁ ୫୦.୦୦ କି.ମି ଦୁରରେ ଓ ପ୍ରାଚୀ ନଦୀ କୁଳରେ ଅବସ୍ଥିତ ଥିବା ଗୋଟେ ଛୋଟ ସହର । ଏହା ଓଡ଼ିଶାର ଏକ ପୁରାତନ ଓ ପ୍ରସିଦ୍ଧ ଶକ୍ତିପିଠ ଅଟେ । କାକଟପୁର ଓଡ଼ିଶାର ରାଜଧାନୀ ଭୁବନେଶ୍ୱରଠାରୁ ୬୫.୦୦ କି.ମି. ଦୁରରେ ଓ ପୁରାତନ ରାଜଧାନୀ କଟକଠାରୁ ୭୦.୦୦ କି. ମି. ଦୁରରେ ଅବସ୍ଥିତ । ଇତିହାସ ଭୂଗୋଳ କାକଟପୁର ଓଡ଼ିଶାର ଦକ୍ଷିଣ-ପୂର୍ବ ଉପକୂଳରେ, ବଙ୍ଗୋପସାଗର ଠରୁ ମାତ୍ର ୧୦.୦୦ କି.ମି. ଦୁରରେ, ପୁରୀ ଜିଲ୍ଲାରେ ଅବସ୍ଥିତ । : 20  01 ' 00 " , : 86  12 ' 00 " , : 3 । ପ୍ରାଚୀ ନଦୀ ଏହାର ଦକ୍ଷିଣ ପାର୍ଶ୍ୱ ଦେଇ ବହିଯାଇଥିବା ବେଳେ ଦେବୀ ନଦୀ ମାତ୍ର ୩.୦ କି.ମି. ଦୂରରେ ଉତ୍ତର ଦିଗରେ ବହୁଅଛି । : 36 27 . : 25 15 . : 135.23 ଦର୍ଶନୀୟ ସ୍ଥାନ ମା ମଙ୍ଗଳା ମନ୍ଦିର ଜାହାନିଆ ପୀଠ  (୧୧.୦୦ କି.ମି.) କୋଣାର୍କ  (୨୧.୦୦ କି.ମି.) ଚନ୍ଦ୍ରଭାଗା  (୨୪.୦୦ କି.ମି) ଗାରୋଇ ଆଶ୍ରମ  (୩୦.୦୦କି.ମି.) ନିଆଳୀ ମାଧବ ମନ୍ଦିର  (୧୫.୦୦ କି.ମି.) ରାମଚଣ୍ଡୀ  (୨୮.୦୦ କି.ମି.) ଶିକ୍ଷାନୁଷ୍ଠାନ ମଙ୍ଗଳା ମହାବିଦ୍ୟାଳୟ ମହିଳା ମହାବିଦ୍ୟାଳୟ ସରକାରି ବାଳକ ଉଚ୍ଚବିଦ୍ୟାଳୟ ସରକାରି ବାଳିକା ଉଚ୍ଚବିଦ୍ୟାଳୟ ଧର୍ମପଦ ବୈଷୟିକ ବିଦ୍ୟାଳୟ ଯାତାୟତ ସୁବିଧା ବସରେ ଯିବାପାଇଁ: କାକଟପୁର-କଟକ-କାକଟପୁର କାକଟପୁର-ଭୂବନେଶ୍ୱର-କାକଟପୁର କାକଟପୁର-ପୁରୀ-କାକଟପୁର କାକଟପୁର-ପାରାଦୀପ-କାକଟପୁର କାକଟପୁର-କୋଲକାତା  (କଲିକତା)-କାକଟପୁର କାକଟପୁର-ରାଉରକେଲା-କାକଟପୁର କାକଟପୁରଠାରୁ ଦୁରତା: ସ୍ଥାନର ନାମ - ଦୁରତା  (କି.ମି.) ଭୂବନେଶ୍ୱର - ୬୫.୦୦ କଟକ - ୭୦.୦୦ ପୁରୀ - ୫୦.୦୦ ନିମାପଡା - ୨୧.୦୦ କୋଣାର୍କ - ୨୧.୦୦ ଜଗତସିଂପୁର - ୫୦.୦୦ ଅସ୍ତରଙ୍ଗ - ୦୯.୦୦ ପିପିଲି - ୪୪.୦୦ ଅଡସପୁର - ୩୭.୦୦ ନୀଆଳୀ - ୨୫.୦୦ ପାରାଦୀପ - ୯୦.୦୦ ରାଉରକେଲା - ୩୬୪.୦୦ କୋଲକାତା - ୪୮୭.୦୦ ମନୋରଞ୍ଜନ କାକଟପୁରରେ ମନୋରଞ୍ଜନର ଅନେକ ସୁବିଧା ଅଛି  । ଏଠାରେ ପ୍ରତିବର୍ଷ ଯାତ୍ରା ପ୍ରତୀଯୋଗିତା ଅନୁସ୍ଠିତ ହୋଇଥାଏ, ଯେଉଁଥିରେ ଓଡ଼ିଶାର ପ୍ରତୀସ୍ଠିତ ଯାତ୍ରା ଦଳମାନେ ଭାଗ ନେଇଥାନ୍ତି । ଏଠାରେ ଗୋଟିଏ ପ୍ରେକ୍ଷ୍ୟାଳୟ  ( : ) ମଧ୍ୟ ଅଛି, ଯେଉଁଠି ନୂଆ ଓଡ଼ିଆ ସିନେମା ମୁକ୍ତିଲାଭ କରିବା ସହିତ, ନୁଆ ନୁଆ ହିନ୍ଦୀ ସିନେମା ମଧ୍ୟ ଦେଖିବାକୁ ମିଳେ  । ନିକଟରେ ଥିବା ମନୋରଞ୍ଜନ ଧର୍ମୀ ଅନୁଷ୍ଠାନ: ଶ୍ରୀ ଲକ୍ଷ୍ମୀ ପ୍ରେକ୍ଷ୍ୟାଳୟ, କାକଟପୁର ନୟାହାଟ ପ୍ରେକ୍ଷ୍ୟାଳୟ, ନୟାହାଟ  (୬.୦ କି.ମି) ଅସ୍ତରଙ୍ଗ ପ୍ରେକ୍ଷ୍ୟାଳୟ, ଅସ୍ତରଙ୍ଗ  (୯.୦ କି.ମି) କୋଣାର୍କ ପ୍ରେକ୍ଷ୍ୟାଳୟ, କୋଣାର୍କ  (୨୧.୦ କି.ମି) କ୍ରୀଡ଼ା କାକଟପୁରରେ ପ୍ରତିବର୍ଷ  "ବାବାଜୀ ସାହୁ ସ୍ମାରକୀ କ୍ରିକେଟ ପ୍ରତିଯୋଗିତା"  ଅନୁଷ୍ଟିତ ହୋଇଥାଏ । ଏଥିରେ ଓଡ଼ିଶାର ସମସ୍ତ ପ୍ରତିଷ୍ଟିତ କ୍ରିକେଟ କ୍ଳବ ଭାଗ ନେଇଥାନ୍ତି । ଜୀବନ ଜୀବିକା ଏଠି ମୁଖ୍ୟତଃ ଖାଦ୍ୟଶଷ୍ୟ ପାଇଁ ଧାନ ଓ ଅର୍ଥକରୀ ଫଷଲ ହିସାବରେ ପାନ, ଆଖୁ ଇତ୍ୟାଦି ଚାଷ କରାଜାଏ । ସ୍ୱାସ୍ଥସେବା କାକଟପୁର ପ୍ରାଥମିକ ସ୍ୱାସ୍ଥକେନ୍ଦ୍ର ଅଗାଧୁ କମଳା ସ୍ୱାସ୍ଥକେନ୍ଦ୍ର  (ବେସରକାରୀ) ବାଙ୍ଗୁରିଗାଁ ସାଧାରଣ   ସ୍ୱାସ୍ଥକେନ୍ଦ୍ର  (୮.୦୦ କି.ମି.) ରାଜନିତୀ ଓ ରାଜନେତା କାକଟପୁର ନିର୍ବାଚନ ମଣ୍ଡଳୀର ଓଡ଼ିଶା ରାଜନିତୀରେ ପ୍ରମୁଖ ସ୍ଥାନ ରହିଚି  । ଏଠାରୁ ନିର୍ବାଚିତ ପ୍ରାଥୀ ଓଡ଼ିଶା ସରକାରରେ ବାରମ୍ବାର ପ୍ରମୁଖ ବିଭାଗରେ (ରାଜ୍ୱସ୍ୱ, ପଞ୍ଚାୟତିରାଜ, କୃଷି ବିଭାଗ ଇତ୍ୟାଦି) ମନ୍ତ୍ରୀ ହୋଇଛନ୍ତି  ।
ନୈନା ଦାସ ଜଣେ ଓଡ଼ିଆ କଥାଚିତ୍ର ଅଭିନେତ୍ରୀ । ସେ ଓଡ଼ିଆ ଚଳଚ୍ଚିତ୍ର ସ‌ହ ତେଲୁଗୁ, ଛତିଶଗଡ଼ି ଏବଂ ବଙ୍ଗଳା ଚଳଚ୍ଚିତ୍ରରେ ଅଭିନୟ କରିଛନ୍ତି । ନୈନା ମାତ୍ର ୧୨ ବର୍ଷ ବୟସରେ ଓ ଟିଭିରେ ପ୍ରସାରିତ ପ୍ରଥମ ସ୍ୱରରେ ଜଣେ ଉପସ୍ଥାପିକା ଭାବରେ କାର୍ଯ୍ୟ ଆରମ୍ଭ କରିଥିଲେ । ପରେ ପରେ ୨୦୦୨ରେ ସେ ଡିଡି ଓଡ଼ିଆରେ ପ୍ରସାରିତ ଧାରାବାହିକ ଦୁହିତାରେ ଅଭିନୟ ଆରମ୍ଭ କରିଥିଲେ । ନୈନା ୨୦୦୨ ମସିହାରେ ମା ମଙ୍ଗଳା ଚଳଚ୍ଚିତ୍ର ଜରିଆରେ ପ୍ରଥମ କରି ଓଡ଼ିଆ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଶାଶୁଘର ଚାଲିଯିବି, ପୂଜା ପାଇଁ ଫୁଲଟିଏ ଭଳି ସଫଳ ଓଡ଼ିଆ ଚଳଚ୍ଚିତ୍ରରେ ମଧ୍ୟ ସେ ଅଭିନୟ କରିଥିଲେ । ଚଳଚ୍ଚିତ୍ର ଏବଂ ଧାରାବାହିକ ସ‌ହ ସେ କିଛି ମଞ୍ଚରେ ମଧ୍ୟ ଉପସ୍ଥାପିକା ଭାବରେ କାର୍ଯ୍ୟ କରିଥିଲେ । ଏହା ସ‌ହ ସେ ଏମିତି ରଙ୍ଗ ଦେ ଲୋ ଫୁଲ, ଡେଉଁଚି ମୋ ବାଆଁ ଆଖି ଭଳି ଓଡ଼ିଆ ଅଲବମ୍‌ରେ ମଧ୍ୟ ଅଭିନୟ କରିଛନ୍ତି । ପ୍ରାରମ୍ଭିକ ଜୀବନ ଏବଂ ଶିକ୍ଷା ନୈନା ଉତ୍କଳ ସଙ୍ଗୀତ ମହାବିଦ୍ୟାଳୟରୁ ସ୍ନାତକ ହାସଲ କରିଥିଲେ । ସେ ସେଠାରେ ଓଡ଼ିଶୀ ରାଗରେ ଶିକ୍ଷା ଗ୍ରହଣ କରୁଥିଲେ । ଏହା ପରେ ସେ ଉତ୍କଳ ବିଶ୍ୱବିଦ୍ୟାଳୟରୁ ସ୍ନାତକୋତ୍ତର ହାସଲ କରିଥିଲେ । ଏହା ପରେ ସେ ରିଜିଓନାଲ କଲେଜ ଓଫ ମ୍ୟାନେଜମେଣ୍ଟରେ ସେ ବାଣିଜ୍ୟରେ ସ୍ନାତକୋତ୍ତର ଶିକ୍ଷା ଗ୍ରହଣ କରିଥିଲେ । ଅଭିନୟ ଜୀବନ ନୈନା ୧୨ ବର୍ଷ ବୟସରେ ଓ ଟିଭିରେ ପ୍ରସାରିତ ସଙ୍ଗୀତ ଭିତ୍ତିକ କାର୍ଯ୍ୟକ୍ରମରେ ଜଣେ ଉପସ୍ଥାପିକା ଭାବେ କାର୍ଯ୍ୟ ଆରମ୍ଭ କରିଥିଲେ । ଏହା ପରେ ସେ ଦୂରଦର୍ଶନରେ ଦୁହିତା, ସୁନା କଳସ ଭଳି କିଛି ଧାରାବାହିକରେ ମୁଖ୍ୟ ନାୟିକା ଅଥବା ସ‌ହକାରୀ କଳାକାର ଭାବରେ ଅଭିନୟ କରିଥିଲେ । ଏଥି ସ‌ହ ସେ ଓଡ଼ିଆ ଅଲବମ୍‌ରେ ମଧ୍ୟ ଅଭିନୟ କରିଥିଲେ । ୨୦୦୨ ମସିହାରେ ନୈନା ଓଡ଼ିଆ ଚଳଚ୍ଚିତ୍ର ମା ମଙ୍ଗଳାରେ ଅଭିନୟ କରିଥିଲେ । ଏହା ପରେ ପରେ ସେ ଶାଶୁଘର ଚାଲିଯିବି, ପୂଜା ପାଇଁ ଫୁଲଟିଏ, ମୁନ୍ନା- ଏ ଲଭ୍ ଷ୍ଟୋରୀ, ବାହୁଡ଼ିବେ ମୋ ଜଗାବଳିଆ ଭଳି ଚଳଚ୍ଚିତ୍ରରେ ଅଭିନୟ କରିଥିଲେ । ସେ କିଛି ମଞ୍ଚରେ ମଧ୍ୟ ଜଣେ ଉପସ୍ଥାପିକା ଭାବରେ କାର୍ଯ୍ୟ କରିଛନ୍ତି । ନୈନା ଓଡ଼ିଆ କଥାଚିତ୍ର ସ‌ହ ବଙ୍ଗଳା, ତେଲୁଗୁ ଏବଂ ଛତିଶଗଡ଼ି ଚଳଚ୍ଚିତ୍ରରେ ମଧ୍ୟ ଅଭିନୟ କରିଥିଲେ । ବିବାହ ପରେ ସେ କିଛିବର୍ଷ ପାଇଁ ଅଭିନୟ ଦୁନିଆରୁ ଦୂରେଇ ଯାଇଥିଲେ, ଏବଂ ଜୀ ସାର୍ଥକରେ ପ୍ରସାରିତ କାର୍ଯ୍ୟକ୍ରମ ଗୃହଲକ୍ଷ୍ମୀରେ ମେଣ୍ଟର ଭାବରେ କାର୍ଯ୍ୟ କରିଥିଲେ । ୨୦୨୨ ମସିହାରେ ସେ ଷ୍ଟାର୍ କିରଣର ଏକ ଧାରାବାହିକ ଶାନ୍ତିରେ ମୁଖ୍ୟ ନାୟିକା ଭୂମିକାରେ କାର୍ଯ୍ୟ କରିଥିଲେ ।
ରମେଶ ମହାନ୍ତିଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆ କଥାଚିତ୍ର ସତ କେବେ ଲୁଚି ରହେନା ୧୯୮୫ ମସିହାରେ ମୁକ୍ତିଲାଭ କରିଥିଲା ।
ହାଇପୋଫସଫେଟେମିଆ  (ଇଂରାଜୀ ଭାଷାରେ ) ଏକ ଇଲେକ୍ଟ୍ରୋଲାଇଟ ବେମାରୀ   ଯେଉଁଥିରେ ରକ୍ତରେ ଫସଫେଟ   ସ୍ତର କମ୍ ଥାଏ  । ଏହି ପରିସ୍ଥିତିରେ ଦୌର୍ବଲ୍ୟ, ଶ୍ୱାସକ୍ରିୟା ସମସ୍ୟା ଓ ଅରୁଚି ଲକ୍ଷଣମାନ ଦେଖାଯାଏ । ରୋଗ ସାଂଘାତିକ ହେଲେ ବାତ  , କୋମା ,ରାବଡୋମାୟୋଲାଇସିସ ବା ଓଷ୍ଟିଓମାଲାସିଆ  (ନରମ ହାଡ଼) ହୋଇପାରେ  । ମଦ୍ୟାତ୍ୟୟ, କୁପୋଷଣ ଥିବା ରୋଗୀଙ୍କର ରିଫିଡିଙ୍ଗ ସିଣ୍ଡ୍ରୋମ   ଥିଲେ, ଦଗ୍ଧ, ଡାଏବେଟିକ କିଟୋଏସିଡୋସିସ, ହାଇପରଭେଣ୍ଟିଲେସନ   ଓ କେତେକ ଔଷଧ ଯୋଗୁ ଏହି ହାଇପୋଫସଫେଟେମିଆ ସୃଷ୍ଟି ହୁଏ । ହାଇପରପାରାଥାଇରଏଡିଜ୍ମ, ଗଳଗ୍ରନ୍ଥି ସ୍ୱଳ୍ପକ୍ରିୟତା ଓ କୁସିଙ୍ଗ ସିଣ୍ଡ୍ରୋମ ଥିଲେ ହାଇପୋଫସଫେଟେମିଆ ହୋଇପାରେ । ରକ୍ତରେ ଫସଫେଟ ସ୍ତର ୦.୮୧ ମିମୋଲ/ଲି  (୨.୫ ମିଗ୍ରା/ଡେଲି)ରୁ କମ ଥିଲେ ଏହି ଅବସ୍ଥା ଉପୁଜେ  । ଏହି ସ୍ତର ୦.୩୨ ମିମୋଲ/ଲି  (୧.୦ ମିଗ୍ରା/ଡେଲି)ରୁ କମ୍ ଥିଲେ ସାଂଘାତିକ ହୁଏ  । ଅନ୍ତର୍ନିହିତ କାରଣ ଉପରେ ଚିକିତ୍ସା ନିର୍ଭର କରେ । ପାଟିରେ ବା ଶିରାଭ୍ୟନ୍ତରରେ ଫସଫେଟ ଦିଆଯାଏ ।
ଡାକ୍ଲାଟାସଭିର/ସୋଫୋସବୁଭିର  ଅନ୍ୟମାନଙ୍କ ମଧ୍ୟରେ ସୋଭୋଡାକ୍ ବ୍ରାଣ୍ଡ ଏହାର ଏକ ବିକ୍ରୟ ନାମ, ହେଉଛି ହେପାଟାଇଟିସ ସି ରୋଗର ଚିକିତ୍ସା ପାଇଁ ବ୍ୟବହୃତ ଏକ ଔଷଧ ମିଶ୍ରଣ । ଏହା ଏକ ପ୍ରଥମ ଧାଡ଼ିର ଚିକିତ୍ସା ଏବଂ ସମସ୍ତ ଉପପ୍ରକାର ବିରୁଦ୍ଧରେ ପ୍ରଭାବଶାଳୀ । ଏହା ୯୦% ରୁ ଅଧିକ ପ୍ରଭାବଶାଳୀ ଅଟେ । ଯେଉଁମାନେ ଅତି କମରେ ୩ ବର୍ଷ ବୟସରୁ ଏହା ବ୍ୟବହାର କରାଯାଇପାରେ । ଏହା ସାଧାରଣତଃ ଦିନକୁ ଥରେ ୧୨ ସପ୍ତାହ ପାଇଁ ଗୋଟିଏ ବଟିକା ଆକାରରେ କିମ୍ବା ଅଲଗା ଅଲଗା ଭାବରେ ଗ୍ରହଣ କରାଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବିନ୍ଧା, ଥକାପଣ, ଅଇ, ଏବଂ ପେଟ ଯନ୍ତ୍ରଣା ହୋଇପାରେ । ଗମ୍ଭୀର ପାର୍ଶ୍ୱ ପ୍ରତିକ୍ରିୟା ଅସାଧାରଣ ଅଟେ  ଗର୍ଭାବସ୍ଥାରେ ଡାକ୍ଲାଟାସଭିର ଏବଂ ସୋଫୋସ୍ବୁଭିରର ବ୍ୟବହାର କ୍ଷତିକାରକ ବୋଲି ଜଣାପଡି ନାହିଁ କିନ୍ତୁ ଭଲ ଅଧ୍ୟୟନ କରାଯାଇ ନାହିଁ  ଏଥିରେ ଡାକ୍ଲାଟାସଭିର, ଏକ ଭୂତାଣୁ ଏନଏସ୫ଏ ଅବରୋଧକ  ( 5 ) ଏବଂ ସୋଫୋସବୁଭିର, ଭୂତାଣୁ ଆରଏନଏ ପଲିମରେଜର  ( 5 ) ଏକ ନ୍ୟୁକ୍ଲିଓଟାଇଡ ପ୍ରତିରୋଧକ ଥାଏ  । ୨୦୨୨ ମସିହା ସୁଦ୍ଧା ସ୍ୱଳ୍ପ ଏବଂ ମଧ୍ୟମ ଆୟକାରୀ ଦେଶମାନଙ୍କରେ ହେପାଟାଇଟିସ୍ ସି ପାଇଁ ଏହା ଏକ ସାଧାରଣ ବ୍ୟବହୃତ ଚିକିତ୍ସା । ଯୁକ୍ତରାଷ୍ଟ୍ରରେ ଏହି ମିଶ୍ରଣ କେବେ ଅନୁମୋଦିତ ହୋଇନାହିଁ ଏବଂ ଡାକ୍ଲାଟାଭିର ବିକ୍ରୟ ୨୦୧୯ରେ ବନ୍ଦ ହୋଇଯାଇଥିଲା ଏହା ବିଶ୍ୱ ସ୍ୱାସ୍ଥ୍ୟ ସଂଗଠନର ଜରୁରୀ ଔଷଧ ତାଲିକାରେ ଅଛି । ଏହା ସର୍ବନିମ୍ନ ମହଙ୍ଗା ଆଧୁନିକ ହେପାଟାଇଟିସ୍ ସି ଚିକିତ୍ସା ଯାହାର ମୂଲ୍ୟ ୫୦ରୁ ୧୪୦୦ ଡଲାର ଅଟେ
ଆତସବାଜି ହେଉଛି ଏକ ପ୍ରକାର ବାଣ  (ଫୋଟକା) ବା ନିଆଁ ବାରୁଦର ମନୋରଂଜକ ଖେଳ ଯାହା ଧାର୍ମିକ  (ଦୀପାବଳି, କାର୍ତିକ ପୁନେଇଁ) ଓ ସାମାଜିକ  (ବିବାହ, ବ୍ରତ) ଉତ୍ସବ ପାଳନ ସମୟରେ ବ୍ୟବହାର କରାଯାଏ । ବାରୁଦରୁ ତିଆରି ହୋଇଥିବା ବାଣରେ ନିଆଁ ଲଗାଇଲେ ଲାଲ୍, କମଳା, ହଳଦିଆ, ସବୁଜ, ନୀଳ, ନାରଂଗୀ ଓ ରୂପେଲି ଆଦି ନାନା ରଂଗର ଚିତ୍ର, ଶବ୍ଦ ଓ ଗତିର ଅଗ୍ନିକ୍ରୀଡ଼ା ଦିଶେ। ସମଗ୍ର ପୃଥିବୀରେ ବିଭିନ୍ନ ପ୍ରାଂତରେ ଏହାର ବହୁଳ ପ୍ରୟୋଗ ଦେଖାଯାଏ। ଇତିହାସ ଆଜିଯାଏ ମିଳିଥିବା ଦୃଷ୍ଟାଂତ ଅନୁସାରେ ସପ୍ତମ ଶତାବ୍ଦୀରେ ଚୀନ ଦେଶରେ ଆତସବାଜୀର ପ୍ରଥମ ନିର୍ମାଣ ହୋଇଥିଲା । ଏହା ଚୀନୀ ପରଂପରାର ଏକ ମୂଳ ଅଂଗ ଓ ଏହା ପରବର୍ତ୍ତୀ କାଳରେ ବିଶ୍ୱର ଅଲଗା ପ୍ରାଂତକୁ ପ୍ରସାରିତ ହୋଇଥିଲା । ଚୀନ ଦେଶ ହେଉଛି ଆତସବାଜୀ ତିଆରି କରିବା ଓ ରପ୍ତାନୀ କରିବାରେ ବିଶ୍ୱରେ ପ୍ରଥମ । ଓଡ଼ିଶାରେ ଆତସବାଜି ପୁରୀ ଜିଲ୍ଲାର କେତେକ ରାହାଂଗ ଶାସନରେ ବହୁ କାଳରୁ ଶୀତଳ ଷଷ୍ଠୀ, ଚଂପକ ଦ୍ୱାଦଶୀ, ନୃସିଂହ ଚତୁର୍ଦଶୀ ଆଦିରେ ଗ୍ରାମର ଲୋକେ ପୁରୁଷାନୁକ୍ରମେ ଲୋକେ ନାନା ପ୍ରକାର ବାଣ ନିଜେ ତିଆରି କରି ମାରନ୍ତି। ବାରୁଦରୁ ବାଣ ତିଆରି କରିବାର ବିଧି ଓ ଭାଗମାପ ବିଭିନ୍ନ ପୋଥିରେ ଲିଖିତ ରହିଛି । ଆତସବାଜିର ପ୍ରକାର କେତେକ ବାଣର ନାମ ଚଂପା, କୁଂପୀ, ତୁଂବ, ହାବିଳି, ଚକ୍ର ଆକାଶ ମଲ୍ଲୀ, ଆସମାନଗୋଲା, ଚେଂଗ, କାଠଚଂପା, ଚଂଦ୍ରଉଦିଆ ବା ମହତାପ, ପାଣିକୁଆ, ବଂବାଜୀ, ତୋପବାଜୀ, କଦଂବଗଛ, ରସକଦଂବ । ଭୂମି ଓ ଆକାଶରେ ପ୍ରୟୋଗ କରାଯାଉଥିବା ଭେଦରେ ଆତସବାଜୀ ଦୁଇ ପ୍ରକାରର । ଆକାଶରେ ଫୁଟୁଥିବା ବାଣକୁ ହାବିଳି ଓ ମାଟିରେ ଫୁଟୁଥିବା ବାଣକୁ ଫୋଟକା କୁହାଯାଏ । ତେବେ ଆକାଶକୁ ଛଡ଼ାଯାଉଥିବା ଆତସବାଜୀ ଅଧିକ ଲୋକପ୍ରିୟ ଓ ଆଜିର ଆତସବାଜୀ ବଜାରରେ ଅଧିକ ପ୍ରଚଳିତ । ଏ ଗୁଡ଼ିକ ମୂଲତଃ କାଗଜ, କାଠି (ବାଉଁଶ), ସୁତୁଲି ଆଦିର ଉପଯୋଗ କରି ବାରୁଦରୁ ତିଆରି ହୋଇଥାଏ  । ଆହୁରି ଦେଖନ୍ତୁ ବାଣ ଆଧାର ଅଧିକ ତଥ୍ୟ ଧୂମହୀନ ଆତସବାଜୀ  (ଦୈନିକ ଭାସ୍କର) 2010-11-09 . ଆତସବାଜୀ ଅନୁସଂଧାନ ଓ ବିକାଶ କେଂଦ୍ର, ଶିବକାଶୀ 2011-02-24 . !
ଆମ୍ପିଲୋସରସ   : ; - - - - ;ମାନେ  " "  ଡାଇନୋସର ବଂଶର ଜୀବ ଅଟେ । ଏହି ଜୀବଟି ବର୍ତ୍ତମାନ ବିଲୁପ୍ତ । ଏହାର ଜୀବାଶ୍ମ ଓ ଅବଶେଷ ଇଉରୋପରୁ ମିଳିଥିଲା । ଏହି ଡାଇନୋସରଟି କ୍ରେଟାସିଅସ ଯୁଗରେ ବାସ କରୁଥିଲା ।
ଚୈତ୍ର ଶୁକ୍ଳପକ୍ଷ ଚତୁର୍ଦଶୀକୁ ଆମ ରାଜ୍ୟରେ ଦମନକ ଚତୁର୍ଦଶୀ କହାଯାଏ । ଏହି ଚତୁର୍ଦଶୀ ଉଭୟ ଶୈବ ଓ ବୈଷ୍ଣବଙ୍କ ପାଇଁ ଗୁରୁତ୍ୱପୂର୍ଣ୍ଣ ଅଟେ । ପୁରୀ ଶ୍ରୀମନ୍ଦିର ଓ ଭୁବନେଶ୍ୱର ଶ୍ରୀଲିଙ୍ଗରାଜ ମନ୍ଦିରରେ ଏହି ଚତୁର୍ଦଶୀ ନିଜସ୍ୱ ବିଧି ଅନୁସାରେ ପାଳନ କରାଯାଏ । କିମ୍ବଦନ୍ତୀ ଶ୍ରୀକୃଷ୍ଣ, ଦେବରାଜ ଇନ୍ଦ୍ରଙ୍କ ନନ୍ଦନକାନନରେ ଥିବା ଦୟନକ ବା ଦୟଣା ଗଛରୁ ପତ୍ର ଛିଣ୍ଡାଇ, ନିଜ ହାତରେ ପିନ୍ଧିଥିଲେ । ତେଣୁ, ଏହିଦିନରେ ଶ୍ରୀମନ୍ଦିରରୁ ରାମ ଓ କୃଷ୍ଣଙ୍କ ଚଳନ୍ତି ପ୍ରତିମାଙ୍କୁ ଏକ ଶୋଭାଯାତ୍ରାରେ ଜଗନ୍ନାଥ ବଲ୍ଲଭ ମଠକୁ ନିଆଯାଇ, ଦୟଣା ପତ୍ର ଅର୍ପଣ କରାଯାଏ । ଦୟଣା ପତ୍ର, ତୁଳସୀ ପରି ପବିତ୍ର । ଏହାର ଅନ୍ୟନାମ ନାଗଦମନ । କିମ୍ବଦନ୍ତୀ ଅନୁଯାୟୀ ଶିବଙ୍କର ତୃତୀୟ ନୟନର ତେଜରେ କାମଦେବ ଭସ୍ମ ହୋଇଯିବା ପରେ ରତିଦେବୀ ଓ ପ୍ରୀତିଦେବୀ ଆକୁଳ କ୍ରନ୍ଦନ କରିଥିଲେ । ସେମାନଙ୍କ ଲୁହରୁ ଦୟଣା ବୃକ୍ଷ ସୃଷ୍ଟି ହୋଇଥିଲା । ଏହି ଚତୁର୍ଦଶୀରେ ଶ୍ରୀଲିଙ୍ଗରାଜଙ୍କର ଦମନକ ଭଞ୍ଜିକା ଯାତ୍ରା ଅନୁଷ୍ଠିତ ହୁଏ । ଏହି ଅବସରରେ ଶ୍ରୀଲିଙ୍ଗରାଜ, ଦେବୀ ପାର୍ବତୀ, ବାସୁଦେବ ଓ ଦେବୀ ରୁକ୍ମଣୀଙ୍କ ଚଳନ୍ତି ପ୍ରତିମାମାନଙ୍କୁ ଏକ ଶୋଭାଯାତ୍ରାରେ ତୀର୍ଥେଶ୍ୱର ମନ୍ଦିରକୁ ନିଆଯାଏ । ତୀର୍ଥେଶ୍ୱର ଲିଙ୍ଗଙ୍କ ନିକଟରେ ଦୟଣା ବୃକ୍ଷ ପୂଜା ହୁଏ । ତୀର୍ଥେଶ୍ୱର ଓ ଶ୍ରୀଲିଙ୍ଗରାଜଙ୍କ ଭେଟ ପରେ ଚଳନ୍ତି ପ୍ରତିମାମାନଙ୍କୁ ମନ୍ଦିର ଫେରାଇ ଅଣାଯାଏ ।
ଦିଲ୍ ଦିୱାନା ହେଇଗଲା ୨୦୧୭ ମସିହାରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ୨୦୧୭ ନବ ବର୍ଷ ସମୟରେ ମୁକ୍ତିଲାଭ କରିଥିବା ଏହି ଚଳଚ୍ଚିତ୍ରଟି ସାର୍ଥକ ମୁଭିଜ୍‌ର ୨୦ ତମ ଚଳଚ୍ଚିତ୍ର ଥିଲା , ଯାହାର ନିର୍ଦ୍ଦେଶନା ଦେଇଥିଲେ ସୁଧାଂଶୁ ମୋହନ ସାହୁ । ସଙ୍ଗୀତ ନିର୍ଦ୍ଦେଶନା ଦେଇଥିଲେ ଏସ୍ କୁମାର । ଅରୁଣ ମନ୍ତ୍ରୀ ଏବଂ ବାପୁ ଗୋସ୍ୱାମୀ ଚଳଚ୍ଚିତ୍ରଟିର ଗୀତଗୁଡ଼ିକୁ ରଚନା କରିଥିଲେ । ବାବୁଶାନ, ସଂଗ୍ରାମ ମହାନ୍ତି, ତାରିକ, ହ୍ୟୁମାନ ସାଗର, ଜାଗୃତି, ନିବେଦିତା, ସୌରିନ୍ ଭଟ୍ଟ, ଆଦେଶ କୁମାର, ନମିତା ଅଗ୍ରୱାଲ ପ୍ରମୁଖ କଣ୍ଠଦାନ କରିଥିଲେ । ନାୟକ ଭୂମିକାରେ ଅଭିନେତା ବାବୁଶାନ୍ ମହାନ୍ତି ଥିବା ବେଳେ ତାଙ୍କ ବିପକ୍ଷରେ ନାୟିକା ସାଜିଥିଲେ ଅଭିନେତ୍ରୀ ଶୀତଲ । ବାବୁଶାନ ଏବଂ ଶୀତଲଙ୍କୁ ଛାଡ଼ିଦେଲେ ପ୍ରଦ୍ୟୁମ୍ନ ଲେଙ୍କା, ପ୍ରଜ୍ଞା ଏବଂ ଚିଣ୍ଟୁ ଆଦି କଳାକାରମାନେ ମଧ୍ୟ ଏହି ଚଳଚ୍ଚିତ୍ରରେ ଅଭିନୟ କରିଥିଲେ । ଅଭିନୟ ଚଳଚ୍ଚିତ୍ରଟିରେ ବାବୁଶାନ୍ ନାୟକ ଥିବା ବେଳେ ନାୟିକା ଥିଲେ ଅଭିନେତ୍ରୀ ଶୀତଲ । ଶୀତଲ ଏବଂ ବାବୁଶାନଙ୍କର ଏହା ଥିଲା ଏକତ୍ର ଭାବେ ଚତୁର୍ଥ ଚଳଚ୍ଚିତ୍ର । ଏହା ପୂର୍ବରୁ ସେ, ଯିଏ ଯାହା କହୁ ମୋର ଢୋ,ଭଲ ପାଏ ତୋତେ ୧୦୦ରୁ ୧୦୦, ତୁ ଯେ ସେଇ ଆଦି ଚଳଚ୍ଚିତ୍ରରେ ବାବୁଙ୍କ ସ‌ହ ଅଭିନୟ କରିସାରିଥିଲେ । ଏହି ଚଳଚ୍ଚିତ୍ରରେ ବରିଷ୍ଠ କଳାକାର ପ୍ରଦ୍ୟୁମ୍ନ ଲେଙ୍କା ମଧ୍ୟ ଅଭିନୟ କରିଥିଲେ । ତାଙ୍କ ସ‌ହ ପ୍ରଜ୍ଞା ଖଟୁଆ ମଧ୍ୟ ହାସ୍ୟ ଅଭିନେତା ଭାବେ ଅଭିନୟ କରିଥିଲେ । ଛୋଟ ପରଦାର ଅଭିନେତା ଚିଣ୍ଟୁଙ୍କୁ ଏହି ଚଳଚ୍ଚିତ୍ରରେ ଖଳନାୟକ ଭାବେରେ ନିଆଯାଇଥିଲା । ଓଡ଼ିଆ କଥାଚିତ୍ର ଜଗତରେ ଏହା ଥିଲା ଚିଣ୍ଟୁଙ୍କର ପ୍ରଥମ ଚଳଚ୍ଚିତ୍ର । ବାବୁଶାନ୍ ଶୀତଲ ପାତ୍ର-ଶିଖା ଚିଣ୍ଟୁ-ଖଳନାୟକ ପ୍ରଦ୍ୟୁମ୍ନ ଲେଙ୍କା ପ୍ରଜ୍ଞା କାହାଣୀ ଗୀତ ଏବଂ ସଙ୍ଗୀତ ଏହି ଚଳଚ୍ଚିତ୍ରଟିରେ ସଙ୍ଗୀତ ନିର୍ଦ୍ଦେଶନା ଦେଇଥିଲେ ଏସ୍ କୁମାର । ଅରୁଣ ମନ୍ତ୍ରୀ ଏବଂ ବାପୁ ଗୋସ୍ୱାମୀ ଚଳଚ୍ଚିତ୍ରଟିର ସମସ୍ତ ଗୀତଗୁଡ଼ିକୁ ରଚନା କରିଥିଲେ । ବାବୁଶାନ, ସଂଗ୍ରାମ ମହାନ୍ତି, ତାରିକ, ହ୍ୟୁମାନ ସାଗର, ଜାଗୃତି, ନିବେଦିତା, ସୌରିନ୍ ଭଟ୍ଟ, ଆଦେଶ କୁମାର, ନମିତା ଅଗ୍ରୱାଲ ପ୍ରମୁଖ କଣ୍ଠଦାନ କରିଥିଲେ ।
ମୀନାକ୍ଷୀ ବାନର୍ଜୀ, ଜଣେ ଭାରତୀୟ ସାଇନୋ-ବାକ୍ଟେରିୟୋଲୋଜିଷ୍ଟ । ସେ ଆମେରିକାର ଟେକ୍ସାସ ରାଜ୍ୟର ହୌଷ୍ଟନ ସହରରେ ଅବସ୍ଥିତ ରାଇସ ବିଶ୍ୱବିଦ୍ୟାଳୟ ଅଧିନସ୍ଥ  "ସେଣ୍ଟର ଫର ଆପ୍ଲାଏଡ଼ ଆଲଗାଲ ରିସର୍ଚ୍ଚ" ର ଅଧ୍ୟକ୍ଷ ଭାବରେ କାର୍ଯ୍ୟରତ । ସେ ଭୋପାଳର ବରକତୱାଲା ବିଶ୍ୱବିଦ୍ୟାଳୟରେ ଜୈବବିଜ୍ଞାନ ବିଭାଗର ମୁଖ୍ୟ ଭାବରେ ମଧ୍ୟ କାର୍ଯ୍ୟ କରିଛନ୍ତି । ବାଲ୍ୟଜୀବନ ଓ ଶିକ୍ଷା ପିଲାଦିନରୁ ମୀନାକ୍ଷୀ ପ୍ରକୃତି ବିଷୟରେ ଅନୁସନ୍ଧିଚ୍ଛୁ ଥିଲେ ବୋଲି ନିଜ ଆତ୍ମଜୀବନୀରେ ଲେଖିଛନ୍ତି । ସେ ଆସାନସୋଲର ଆଇରିସ କନଭେଣ୍ଟରୁ ନିଜ ସ୍କୁଲ ଶିକ୍ଷା ସାରି, ରାଞ୍ଚିର ନିର୍ମଳା ମହାବିଦ୍ୟାଳୟରୁ ଇଣ୍ଟରମିଡିଏଟ ଓ ପରେ ବନାରସ ହିନ୍ଦୁ ବିଶ୍ୱବିଦ୍ୟାଳୟରୁ ବିଜ୍ଞାନରେ ସ୍ନାତକ ଶିକ୍ଷା ହାସଲ କରିଥିଲେ । ଜୀବବିଜ୍ଞାନରେ ସେ ସ୍ନାତକୋତ୍ତର ଶିକ୍ଷା ହାସଲ କରି ଜଣେ ସାଇନୋ-ବାକ୍ଟେରିୟୋଲୋଜିଷ୍ଟ ଭାବରେ ନିଜର ବୃତ୍ତି ଆରମ୍ଭ କରିଥିଲେ । ବୃତ୍ତିଗତ ଜୀବନ ପ୍ରଫେସର ଏଚ୍.ଡି.କୁମାରଙ୍କ ଅଧିନରେ ପି.ଏଚ୍.ଡି. ସମ୍ବନ୍ଧରେ କ୍ଷୁଦ୍ର ନୀଳ-ଶାଗୁଆ ଅଣୁଜୀବମାନଙ୍କର ଅନୁଶୀଳନ କରି ପିଏଚଡି ହାସଲ କରିଥିଲେ । ୧୯୮୯ ମସିହାରେ ମୀନାକ୍ଷୀ ବରକତୱାଲା ବିଶ୍ୱବିଦ୍ୟାଳୟରେ ଅଧ୍ୟାପନା ଆରମ୍ଭ କରିଥିଲେ । ୧୯୯୭ରେ ସେ ରିଡ଼ର ଓ ୨୦୦୫ରେ ପ୍ରଫେସର ଓ ପରେ ବିଭାଗ ମୁଖ୍ୟ ଭାବରେ ପଦୋନ୍ନତି ପାଇଥିଲେ ।
ଗଡ୍‌ଫାଦର୍, ୨୦୧୭ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି ଚଳଚ୍ଚିତ୍ରଟି ନୂଆବର୍ଷ ଦିନ ମୁକ୍ତିଲାଭ କରିଥିଲା । ଏହି ଚଳଚ୍ଚିତ୍ରଟିର ପ୍ରଯୋଜନା କରିଥିଲେ ଜୁଗାଂଶୁ ଶେଖର ପଣ୍ଡା । ରମେଶ ରାଉତ ଚଳଚ୍ଚିତ୍ରଟିର ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅଭିଜିତ ମଜୁମଦାର ଏବଂ ଗୀତ ରଚନା କରିଥିଲେ ନିର୍ମଳ ମିଶ୍ର ଓ ନିଜାମ୍ । ସିଦ୍ଧାନ୍ତ ମହାପାତ୍ର ଏହି ଚଳଚ୍ଚିତ୍ରର ନାୟକ ଭୂମିକାରେ ଅଭିନୟ କରିଥିଲେ । ଅନୁ ଚୌଧୁରୀ , ମନୋଜ ମିଶ୍ର, ମୀନକେତନ, ଦୈତାରି ପଣ୍ଡା, ହରିହର ମହାପାତ୍ର ଆଦି କଳାକାରମାନେ ଏହି କଥାଚିତ୍ରଟିରେ ଅଭିନୟ କରିଥିଲେ । ହିନ୍ଦୀ କଥାଚିତ୍ର ତ‌ଥା ଦୂରଦର୍ଶନର ଅଭିନେତ୍ରୀ ରାଖି ସାବନ୍ତ ପ୍ରଥମଥର ପାଇଁ ଏହି ଚଳଚ୍ଚିତ୍ର ଜରିଆରେ ଓଡ଼ିଆ କଥାଚିତ୍ର ଜଗତରେ ଅଭିନୟ କରିଥିଲେ । ରାଖି ଏହି ଚଳଚ୍ଚିତ୍ରର ଆଇଟମ ଗୀତରେ ନୃତ୍ୟ କରିଥିଲେ । ଅଭିନୟ ସିଦ୍ଧାନ୍ତ ମହାପାତ୍ର ଅନୁ ଚୌଧୁରୀ ମନୋଜ ମିଶ୍ର ମୀନକେତନ ଦୈତାରି ପଣ୍ଡା ହରିହର ମହାପାତ୍ର ରାଖି ସାବନ୍ତ  (ଅତିଥି କଳାକାର) ସୁଶ୍ରୁତ ଅନନ୍ୟା ମିଶ୍ର ହିନ୍ଦୀ କଥାଚିତ୍ର ଅଭିନେତ୍ରୀ ରାଖି ସାବନ୍ତ ଏହି ଚଳଚ୍ଚିତ୍ରରେ ଏକ ଆଇଟମ୍ ଗୀତରେ ନୃତ୍ୟ ପରିବେଶଣ କରିଥିଲେ  । ରାଖି ସାବନ୍ତ ଏହି ନୃତ୍ୟ ଜରିଆରେ ପ୍ରଥମଥର ପାଇଁ ଓଡ଼ିଆ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । କାହାଣୀ ଗୀତ ଏବଂ ସଙ୍ଗୀତ ଏହି ଚଳଚ୍ଚିତ୍ରର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅଭିଜିତ ମଜୁମଦାର । ଗୀତିକାର ନିର୍ମଳ ନାୟକ ଓ ନିଜାମ ଏହି କଥାଚିତ୍ରଟିର ଗୀତ ରଚନା କରିଥିଲେ । ଅଭିଜିତ ମଜୁମଦାର, ନାଭ୍ୟା, ବିନୋଦ ରାଠୋଡ, ପାମେଲା ଜୈନ୍, ମହମଦ୍ ଇର୍ଫାନ୍, ତପୁ ମିଶ୍ର, ଜାବେଦ୍ ଅଲ୍ଲୀ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ରକି ମାଉଣ୍ଟେନ ସ୍ପଟେଡ ଫିଭର  (ଇଂରାଜୀ ଭାଷାରେ / ) ଏକ ପ୍ରକାର ଜୀବାଣୁ ରୋଗ ଯାହା ଟିଙ୍କଦ୍ୱାରା   ପରିବାହିତ ହୋଇଥାଏ  । ରୋଗ ଆରମ୍ଭରୁ ଜର, ମୁଣ୍ଡ ବିନ୍ଧା ହୁଏ ଓ ପରେ ରାସ୍ ଆରମ୍ଭ ହୋଇଯାଏ । ରାସ୍ ସାଧାରଣତଃ ଛୋଟ ଛୋଟ ରକ୍ତସ୍ରାବ ଦାଗ ଭଳି ପେଟେକିଆଲ   ହୋଇଥାଏ ଓ ଏହା କଚଟି ଓ ବଳା ଗଣ୍ଠିରରୁ ଆରମ୍ଭ ହୁଏ । ମାଂସପେଶୀ ଯନ୍ତ୍ରଣା ଓ ବାନ୍ତି ମଧ୍ୟ ହୋଇପାରେ । ଉପଶମ ପରେ ମଧ୍ୟ ଶ୍ରବଣ ହାନୀ   ଆଂଶିକ ଅଙ୍ଗ ହାନୀ ଦୀର୍ଘକାଳୀନ ଭିତ୍ତିରେ ହୋଇପାରେ । ରକି ମାଉଣ୍ଟେନ ସ୍ପଟେଡ ଫିଭର ଏକ ରୋଗ ଯାହା ରିକିଟସିଆ ରିକେଟସି   ନାମକ ଏକ ଜୀବାଣୁ   ଯୋଗୁ ହୁଏ ଓ ଏହା ଆମେରିକାନ ଡଗ ଟିକ  , ରକି ମାଉଣ୍ଟେନ ଉଡ ଟିକ   ଓ ବ୍ରାଉନ ଡଗ ଟିକ ଭଳି ଟିଙ୍କମାନଙ୍କଦ୍ୱାରା   ମାନବ ଦେହକୁ ସଂକ୍ରମିତ ହୋଇଥାଏ । କ୍ୱଚିତ ଏହା ରକ୍ତ ପରିଦାନ    ଯୋଗୁ ସଞ୍ଚାରିତ ହୋଇଥାଏ । ପ୍ରାଥମିକ ସ୍ତରରେ ଏହାର ରୋଗ ନିର୍ଣ୍ଣୟ ଅତୀବ କଷ୍ଟସାଧ୍ୟ । ଅନେକ ଗୁଡ଼ିଏ ପରୀକ୍ଷାଗାର ପରୀକ୍ଷା   ସାହାଯ୍ୟରେ ରୋଗ ନିର୍ଣ୍ଣୟ କରାଯାଏ ଓ ଲକ୍ଷଣ ଅନୁସାରେ ଚିକିତ୍ସା ଆରମ୍ଭ କରାଯାଏ । ଏହି ରୋଗ ସ୍ପଟେଡ ଫିଭର ରିକେଟସିଓସିସ   ନାମକ ଏକ ରୋଗ ଦଳର ଅନ୍ତର୍ଭୁକ୍ତ ଓ ଏହି ଦଳରେ ରିକେଟସିଆ ପାର୍କେରି ରିକେଟସିଓସିସ  , ପାସିଫିକ କୋଷ୍ଟ ଟିକ ଫିଭର  , ରିକେଟସିଆଲପକ୍ସ ମଧ୍ୟ ଅଛନ୍ତି । ଡକ୍‌ସିସାଇକ୍ଲିନ ଦେଇ ଏହି ରୋଗର ଚିକିତ୍ସା ଆରମ୍ଭ କରାଯାଏ । ରୋଗ ଆରମ୍ଭରୁ ଡକ୍‌ସିସାଇକ୍ଲିନ ଦେଲେ ସବୁ ବୟସରେ ଓ ଗର୍ଭାବସ୍ଥାରେ ମଧ୍ୟ ଭଲ କାମ କରେ । ପ୍ରତିଷେଧ ନିମନ୍ତେ ଆଣ୍ଟିବାୟୋଟିକ ଦିଆଯାଏନାହିଁ । ରୋଗାକ୍ରାନ୍ତ ଲୋକଙ୍କ ମଧ୍ୟରୁ ପ୍ରାୟ ୦.୫% ଜଣଙ୍କର ମୃତ୍ୟୁ ହୋଇପାରେ । ସନ ୧୯୪୦ରେ ଟେଟ୍ରାସାଇକ୍ଲିନ   ଆବିଷ୍କୃତ ହେବା ପୂର୍ବରୁ ପ୍ରାୟ ୧୦% ରୋଗୀ ମୃତ୍ୟୁ ବରଣ କରୁଥିଲେ । ଯୁକ୍ତରାଷ୍ଟ୍ର ଆମେରିକାରେ ପ୍ରତି ବର୍ଷ ଜୁନ ଓ ଜୁଲାଇ ମାସରେ ପ୍ରାୟ ୫,୦୦୦ରୁ କମ ରୋଗୀ ହୁଅନ୍ତି । ଯୁକ୍ତରାଷ୍ଟ୍ର ଆମେରିକାର   ପାର୍ଶ୍ୱବର୍ତ୍ତୀ ସ୍ଥାନମାନଙ୍କରେ ଯେପରିକି ପଶ୍ଚିମ କାନାଡ଼ା   ଓ ଆଂଶିକ ଭାବରେ ମଧ୍ୟ ଆମେରିକା ତ‌ଥା ଦକ୍ଷିଣ ଆମେରିକାରେ   ମଧ୍ୟ ଏହି ରୋଗ ଦେଖାଯାଏ । ରକି ମାଉଣ୍ଟେନ   ବା ପାହାଡ଼ିଆ ସ୍ଥାନମାନଙ୍କରେ ଏହି ରୋଗ ହେଉଥିବାରୁ ସନ ୧୮୦୦ରେ ଏହାର ରକି ମାଉଣ୍ଟେନ ସ୍ପଟେଡ ଫିଭର ନାମକରଣ କରାଯାଇଥିଲା ।
କେ କେ ଉଷା  (ଜନ୍ମ ୩ ଜୁଲାଇ ୧୯୩୯) କେରଳ ଉଚ୍ଚ ନ୍ୟାୟାଳୟର ଜଣେ ପୂର୍ବତନ ବିଚାରପତି  । ଜୀବନ ସେ ୧୯୬୧ରେ ଜଣେ ଓକିଲ ଭାବେ ଅବସ୍ଥାପିତ ହୋଇଥିଲେ । ୧୯୭୯ରେ କେରଳ ଉଚ୍ଚ ନ୍ୟାୟାଳୟରେ ସେ ସରକାରୀ ଓକିଲ ହୋଇଥିଲେ । ସେ ପ୍ରଥମେ ବିଚାରପତି ଓ ପରେ ୨୫ ଫେବୃଆରୀ ୧୯୯୧ରୁ ୩ ଜୁଲାଇ ୨୦୦୧ ପର୍ଯ୍ୟନ୍ତ ପ୍ରଧାନ ବିଚାରପତି ଥିଲେ । ସେ ମଧ୍ଧ୍ୟ ୨୦୦୦ରୁ ୨୦୦୧ ପ୍ରଧାନ ବିଚାରପତି ଥିଲେ । ସେ ବାର୍ରୁ ଉଚ୍ଚନ୍ୟାୟାଳୟ ଯୋଗଦେଇ ପରେ ପ୍ରଧାନ ବିଚାରପତି ହେବାରେ ପ୍ରଥମ ମହିଳା ଥିଲେ । ଉଚ୍ଚ ନ୍ୟାୟାଳୟରୁ ଅବସର ପରେ ୨୦୦୧ରୁ ୨୦୦୪ ସେ ଦିଲ୍ଲୀ ବେସିତ ପରିପାଟୀ, ରାଜ୍ୟକର ଓ ସେବାକରର ପୁନଃବିଚାର ସମ୍ବନ୍ଧୀୟ  ( , ) ଟ୍ରିବ୍ୟୁନାଲର ସଭାପତି ଥିଲେ  । ଅନ୍ୟାନ୍ୟ କାର୍ଯ୍ୟ ୧୯୭୫ରେ ସେ ଜର୍ମାନୀର ହାମବର୍ଗଠାରେ ଅନୁଷ୍ଠିତ ଆନ୍ତର୍ଜାତୀୟ ମହିଳା ଆଇନଜ୍ଞ ଫେଡେରେସନ୍ରେ ଭାରତକୁ ପ୍ରତିନିଧିତ୍ୱ କରିଥିଲେ । ସେ ମଧ୍ଧ୍ୟ ମହିଳାମୀନଙ୍କ ପ୍ରତି ହେଉଥିବା ସମସ୍ତ ଭେଦଭାବର ଦୂରୀକରଣ ଉପରେ ଜାତିସଂଘ ତରଫରୁ ହୋଇଥିବା ଯୁଗଳ ସେମିନାରରେ ଭାରତକୁ ପ୍ରତିନିଧିତ୍ୱ କରିଥିଲେ,ଯାହା ଆନ୍ତର୍ଜାତୀୟ ମହିଳା ଆଇନଜ୍ଞ ଫେଡେରେସନ୍ ଓ ଆନ୍ତର୍ଜାତୀୟ ନ୍ୟାୟ ବୃତ୍ତିରେ ମହିଳାଙ୍କ ଫେଡ଼େରେସନ୍ ତରଫରୁ ଆୟୋଜିତ ହୋଇଥିଲା । ସେ ବିଶ୍ୱବିଦ୍ୟାଳୟ ମହିଳା ସଂଘର ସଭାପତି ଥିଲେ । ସେ ମଧ୍ଧ୍ୟ ତ୍ରିଭେନ୍ଦ୍ରମସ୍ଥିତ ଶ୍ରୀ ନାରାୟଣ ସେବିକା ସମାଜମ୍ ନାମକ ଏକ ଅନାଥ ତଥା ପୀଡ଼ିତ ମହିଳାଙ୍କ ଆଶ୍ରମ ସହ ଜଡ଼ିତ ଥିଲେ । ଜାନୁଆରୀ ୨୦୦୫ରୁ ଅକ୍ଟୋବର ୨୦୦୬, ଓଡ଼ିଶାରେ ହୋଇଥିବା ଧର୍ମ ସମ୍ବନ୍ଧୀୟ ଦଙ୍ଗାର ନିରୀକ୍ଷଣ ପାଇଁ ଗଠିତ ଭାରତୀୟ ଜନ ଟ୍ରିବ୍ୟୁନାଲ  '  ର ମୁଖ୍ୟ ବାବେ ସେ ନିଯୁକ୍ତ ହୋଇଥିଲେ । ସଂଘ ପରିବାରର କର୍ମକର୍ତ୍ତାମାନେ ଭୁବନେଶ୍ୱରଠାରେ ଶେଷ ଶୁଣାଣି ବେଳେ ବ୍ୟାଘାତ ସୃଷ୍ଟି କରିଥିଲେ । ଟ୍ରିବ୍ୟୁନାଲର ଜଣେ ସଦସ୍ୟ ଅଙ୍ଗନା ପି. ଚାଟାର୍ଜୀ, ଅଭିଯୋଗ ଆଣିଥିଲେ ଯେ, ହିନ୍ଦୁ ଜାତୀୟତାବାଦୀ ଚ୍ରିବ୍ୟୁନାଲର ସଦସ୍ୟଙ୍କୁ ବଳାତ୍କାର କରି, ରାସ୍ତାରେ ଉଲଗ୍ନ କରି ଚଲାଇବାକୁ ଧମକ ଦେଇଛନ୍ତି । କେ କେ ଉଷା ଓ ଟ୍ରିବ୍ୟୁନାଲର ଅନ୍ୟ ଜଣେ ସଦସ୍ୟ ଆର୍ ଏ ମେହେଟା, ଯେ ଗୁଜରାଟ ଉଚ୍ଚ ନ୍ୟାୟାଳୟର ପୂର୍ବତନ ପ୍ରଧାନ ବିଚାରପତି ଥିଲେ, ଏହି ଧମକକୁ ଆଶ୍ଚର୍ଯ୍ଜନକ, ଭୟଙ୍କର ଓ ଅତ୍ୟନ୍ତ ଦୁଃଖଦ ବୋଲି କହିଥିଲେ । ଡିସେମ୍ବର ୨୦୧୧ରେ ସେ ମଣିପୁରରେ ହେଉଥିବା ମାନବ ଅଧିକାର ଘଟଣାର ତଦନ୍ତ ପାଇଁ ଗଠିତ ଭାରତୀୟ ଜନ ଟ୍ରିବ୍ୟୁନାଲର ସଦସ୍ୟ ଥିଲେ । ଏହି ପ୍ୟାନେଲ୍ ଇମ୍ଫାଲଠାରେ ପାଞ୍ଚ ବର୍ଷ ମଧ୍ଧ୍ୟରେ ହୋଇଥିବା ୪୦ରୁ ଅଧିକ ଅନୈତିକ ହତ୍ୟା ଓ ଅନ୍ୟ ମାନବ ଅଧିରାର ଉଲଂଘନ ଘଟଣାର ତଦନ୍ତ କର୍ଥିଲେ । ଏହା ରାଜ୍ୟରେ ସୈନ୍ୟ ବାହିନୀ  (ସ୍ୱତନ୍ତ୍ର ଶକ୍ତି) ଆକ୍ଟ୍ ରବ୍ଦ କରିବା ପାଇଁ ଉପଦେଶ ଦେଇଥିଲା  ।
ମନର ମାନସୀ ୨୦୧୮ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଯୋଗେନ୍ଦ୍ର କୁମାର ସାହୁ । ତୁଷାରକାନ୍ତ ପଟ୍ଟନାୟକ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ସଚ୍ଚିଦାନନ୍ଦ ସାମଲ ଏହି କଥାଚିତ୍ରଟିର କାହାଣୀ ଓ ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ବିଭାସ ଏବଂ ସୋନାଲି । ଉଭୟ ନାୟକ ଏବଂ ନାୟିକା ଏହି କଥାଚିତ୍ର ଜରିଆରେ ଓଡ଼ିଆ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । କେ କେ, ପ୍ରଜ୍ଞା, ଅଜିତ ଦାସ ଆଦି କଳାକାରମାନେ ଏହି କଥାଚିତ୍ରଟି ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ବିଭାସ ସୋନାଲି କେ କେ ପ୍ରଜ୍ଞା ଖଟୁଆ ଅଜିତ ଦାସ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ସୁନୀଲ ଦଳେଇ । ଅରୁଣ ମନ୍ତ୍ରୀ, ବାପୁ ଗୋସ୍ୱାମୀ ଆଦି ଗୀତିକାରମାନେ ଏହି କଥାଚିତ୍ରଟିରେ ଗୀତ ରଚନା କରିଥିଲେ । ହ୍ୟୁମାନ ସାଗର, ଦୀପ୍ତିରେଖା ପାଢ଼ୀ, ଅନ୍ତରା ଚକ୍ରବର୍ତ୍ତୀ, ତାରିକ୍ ଅଜିଜ୍, ଖ୍ୟାତି ପ୍ରକାଶ, ଶଶାଙ୍କ ଶେଖର ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
କ୍ରିଶ ୩ ହେଉଛି ଏକ ହିନ୍ଦୀ ସାଇନ୍ସ ଫିକସନ ସିନେମା । ଏହା କୋଇ ମିଲ ଗାଏ  (୨୦୦୩),କ୍ରିଶ  (୨୦୦୬) ପରେ କ୍ରିଶ ସିରିଜର ତୃତୀୟ ଅବଦାନ ଅଟେ  । ରାକେଶ ରୋଶନ ଏହାର ନିର୍ମାତା ଓ ନିର୍ଦ୍ଦେଶକ । ଏହି ସିନେମାରେ ମୁଖ୍ୟ କଳାକାର ହେଲେ ହ୍ରିତିକ ରୋଶନ , ବିବେକ ଓବେରୟ ,ପ୍ରିୟଙ୍କା ଚୋପ୍ରା ଓ କଙ୍ଗନା ରଣାଉତ ।
ଆମୋକ୍ସାପାଇନ, ଏକ ବେପାର ନାମ ଆସେଣ୍ଡିନ, ଅବସାଦ ରୋଗର ଚିକିତ୍ସା ପାଇଁ ବ୍ୟବହୃତ ଏକ ଔଷଧ । ଏଥିରେ ସାଇକୋସିସ କିମ୍ବା ଉଦ୍‌ବେଗ ସହିତ ଉଦାସୀନତା ଅନ୍ତର୍ଭୁକ୍ତ ଅଟେ । ଏହା ପାଟିରେ ଦିଆଯାଏ  ପ୍ରଭାବ ଆରମ୍ଭ ନିମନ୍ତେ ୨ ସପ୍ତାହ ଲାଗିପାରେ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ନିଦ୍ରାଳୁ ଭାବ, ମୁଣ୍ଡ ବୁଲାଇବା, ମୁଣ୍ଡବିନ୍ଧା, ଅସ୍ପଷ୍ଟ ଦୃଷ୍ଟିଶକ୍ତି, ଶୁଖିଲା ପାଟି ଏବଂ କମ୍ପନ ଅନ୍ତର୍ଭୁକ୍ତ  ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଏକ୍ସଟ୍ରାପିରାମିଡାଲ ଲକ୍ଷଣ, ଟାର୍ଡିଭ୍ ଡିସକାଇନେସିଆ, ଆତ୍ମହତ୍ୟା ଚିନ୍ତାଧାରା, ହୃତ୍‌ପିଣ୍ଡ ଆରିଥମିଆ ଏବଂ ଦୁଗ୍ଧ ଉତ୍ପାଦନ ଅନ୍ତର୍ଭୁକ୍ତ ହୋଇପାରେ । ଗର୍ଭାବସ୍ଥାରେ ନିରାପତ୍ତା ଅସ୍ପଷ୍ଟ ଥିବାବେଳେ ଅନ୍ୟ ପ୍ରାଣୀମାନଙ୍କରେ କ୍ଷତି ଦେଖିବାକୁ ମିଳିଛି। ଏହା ଏକ ଟେଟ୍ରାସାଇକ୍ଲିକ୍ ଆଣ୍ଟିଡିପ୍ରେସାଣ୍ଟ ଏବଂ ନରେପିନେଫ୍ରିନ‌କୁ ଅବରୋଧ କରି କାର୍ଯ୍ୟକ୍ଷମ ହେଉଥିବା ବିଶ୍ୱାସ କରାଯାଏ । ୧୯୮୦ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା ବ୍ୟବହାର ପାଇଁ ଆମୋକ୍ସାପାଇନ୍ ଅନୁମୋଦିତ ହୋଇଥିଲା  ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଷ୍ଟ୍ରରେ ଏକ ମାସର ଚିକିତ୍ସା ୨୦୨୨ ସୁଦ୍ଧା ପ୍ରାୟ ୫୦ ଡଲାର ଅଟେ ।
କୃଷ୍ଣ ଚନ୍ଦ୍ର ସ୍ୱାଇଁ  (୫ ଜୁନ ୧୯୩୯ - ୯ ମାର୍ଚ୍ଚ ୨୦୧୮) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୮୫ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଏରସମା ବିଧାନ ସଭା ନିର୍ବାଚନ ମଣ୍ଡଳୀରୁ ୯ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା କୃଷ୍ଣ ଚନ୍ଦ୍ର ସ୍ୱାଇଁ ୧୯୩୯ ମସିହାର ଜୁନ ୫ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଅଗନୀ ସ୍ୱାଇଁ ଓ ପତ୍ନୀଙ୍କ ନାମ ଅମୀୟ କୁମାରୀ ସ୍ୱାଇଁ । ରାଜନୈତିକ ଜୀବନ କୃଷ୍ଣ ଚନ୍ଦ୍ର ସ୍ୱାଇଁ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ କୃଷ୍ଣ ଚନ୍ଦ୍ର ସ୍ୱାଇଁ ୨୦୧୮ ମସିହାର ମାର୍ଚ୍ଚ ୯ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୭୮ ବର୍ଷ ବୟସ ହୋଇଥିଲା ।
ଚଉଖୁଟିଆ , ଭାରତୀୟ ରାଜ୍ୟ ଉତ୍ତରଖଣ୍ଡର ଅଲମୋରା ଜିଲ୍ଲାରେ ଥିବା ଏକ ସହର । ରାମଗଙ୍ଗା ନଦୀ ତୀରରେ ଏହା ଅବସ୍ଥିତ , ଏହି ଚିତ୍ରସଦୃଶ ସୁନ୍ଦର ସ୍ଥଳ କୁମାୟନ ଭାଷାର  " ଛଉ- ଖୁତ"  ବା ଚାରିଟି ଗୋଡରୁ ସୃଷ୍ଟି ହୋଇଛି । ତାହା ପ୍ରକୃତରେ ଚାରିଟି ଦିଗକୁ ସୁଚେଇ ଥାଏ । ପ୍ରଥମ ଦିଗଟି ରାମନଗର , ଦ୍ୱିତୀୟ କରଣପ୍ରୟାଗ , ତୃତୀୟ ରାନୀଖେଟ ଓ ଚତୁର୍ଥଟି ତଦଗତାଳ ଖଇରା ନାମକ ଅଞ୍ଚଳକୁ ଦେଖାଏ । ଏହି ସ୍ଥାନରୁ ଅଞ୍ଚଳର ସବୁ ଆଡକୁ ଗମନାଗମନର ସୁବିଧା ରହିଛି । ମନ୍ଦିର ଓ ଇତିହାସ ହିନ୍ଦୁ ଦେବୀ କାଲୀଙ୍କୁ ଆରାଧ୍ୟା ଦେବୀ ହିସାବରେ ଆରାଧନା କରାଯାଉଥିବା କାଲୀ ମନ୍ଦିରକୁ ଏଠାରେ ଅଙ୍ଗେରୀ ଦେବୀ ମନ୍ଦିର ନାମରେ କୁହାଯାଇଥାଏ । ରାମଗଙ୍ଗା ନଦୀ କୁଳରେ ଥିବା ଏହି ମନ୍ଦିର ସ୍ଥଳରେ ପ୍ରତିବର୍ଷ ଅଷ୍ଟମୀ ମେଳା ହେଇଥାଏ । ଏଠାକୁ ସମଗ୍ର ଅଞ୍ଚଳରୁ ବହୁ ସଂଖ୍ୟକ ଭକ୍ତ ଆସି ପଶୁବଳି ଦେଇଥାନ୍ତି । ଏଠାରୁ 6 କିଲୋମିଟର ଦୂରରେ ପ୍ରାଚୀନ ଲଖଣପୁର ମନ୍ଦିର ରହିଛି । ଏହାକୁ କଟୟୁରୀ ରାଜା ନିର୍ମାଣ କରିଥିଲେ । ଏହା ନିକଟରେ ପ୍ରାଚୀନ କଟୟୁରୀ ରାଜ୍ୟର ରାଜମହଳ ଓ ଦୁର୍ଗର ଭଗ୍ନାବଶେଷ ମଧ୍ୟ ଏକ ଦର୍ଶନୀୟ ସ୍ଥଳ ହିସାବରେ ରହିଛି । ଏହି ସ୍ଥାନକୁ  " ଭାଇରାତ "  ନାମରେ ମଧ୍ୟ କୁହାଯାଉଥିଲା ଓ ପ୍ରବାଦ ଅନୁସାରେ ଏହା ମହାଭାରତର ରାଟ ରାଜାଙ୍କ ରାଜଧାନୀ ଥିଲା । ଏଠାରେ ପାଣ୍ଡବମାନେ କିଛି କାଳ ରହିଥିଲେ ନୋଳି ଓକ କଥାରୁ ଜଣାପଡେ ।
ମୃଗବିହାର, ନୟାଗଡ଼ ଜିଲ୍ଲାର ଦଶପଲ୍ଲାବ୍ଲକର କୁଆଁରିଆ ଡ୍ୟାମ ନିକଟରେ ଥିବା ଏକ ମୃଗ ଅଭୟାରଣ୍ୟ।। କୁଆଁରିଆ ଡ୍ୟାମ୍ ଅଞ୍ଚଳର ୬ ଏକର ପରିବ୍ୟାପ୍ତ ଅଞ୍ଚଳରେ ମୃଗମାନଙ୍କ ପାଇଁ ରହିଛି ସ୍ୱତନ୍ତ୍ର ସ୍ଥାନ। ୧୯୮୫ ମସିହାରେ ତତ୍କାଳୀନ ସ୍ୱାସ୍ଥ୍ୟମନ୍ତ୍ରୀ ଶ୍ରୀଯୁକ୍ତ ହରିହର କରଣଙ୍କଦ୍ୱାରା ଉଦ ଘାଟିତ ହୋଇଥିଲା ଏହି ମୃଗବିହାର। ଦଶପଲ୍ଲାଠାରୁ ୮କିମି ଦୂରରେ ଥିବା ଏହି ବିହାରଟି ୨୨୪ ନମ୍ବର ନୟାଗଡ଼ ଜାତୀୟ ରାଜପଥକୁ ତଥା ନୟାଗଡକୁ ସମ୍ପୁର୍ଣ ଭାବେ ସଂଯୋଗ କରୁଛି। ୧୧ଟି ଜିଲ୍ଲା ସହ ବୌଦ୍ଧ ଏନ୍ ଏଚ ରାସ୍ତାର ସଂଯୋଗ ସ୍ଥଳୀ ମଧ୍ୟ ଏହି ମୃଗବିହାର। ଏଠାରେ ରହିଛନ୍ତି୧୮୫ଟି ବିଭିନ୍ନ ଧରଣର ମୃଗ। ଭୁବନେଶ୍ୱରଠାରୁ ୧୩୩ କିମି ଏବଂ ପୁରୀର ଦକ୍ଷିଣ ଭାଗରେ ରହିଛି ଏହି ବିହାର। କୁଆଁରିଆ ଡ୍ୟାମ୍ର ମୃଗବିହାରଟି ମହାନଦୀ ୱ୍ଆଈଲ୍ଡ ଲାଇଫ ଡିଭିଜନର ଅନ୍ତର୍ଭୁକ୍ତ। ଏହି ଡିଭିଜନଟି ରିଜଲ୍ୟୁସନ୍ ନମ୍ବର ୧୩୦୬୦/ ଅନୁଯାୟୀ ଜୁଲାଇ ୧୨, ୧୯୯୯ରେ ଭୁବନେଶ୍ୱରଠାରେ ଗଠିତ ହୋଇଥିଲା। ବୌଦ୍ଧ, ନୟାଗଡ଼ ଓ ବାଇଶୀପଲ୍ଲୀ ଆଦି ଅଞ୍ଚଳର ପ୍ରାଣୀମାନଙ୍କୁ ନେଇ ସାତକୋଶିଆ ୱ୍ଆଇଲ୍ଡ୍ ଲାଇଫ ଗଠନ କରାଯାଇଛି। ଏହା ପ୍ରତ୍ୟେକ୍ଷଭାବେ ମହାନଦୀ ୱ୍ଆଇଲ୍ଡ୍ ଲାଇଫ୍ ସହ ଯୋଗଯୋଗ କରିଥାଏ। ଦଶପଲ୍ଲା ମୃଗବିହାର ସମ୍ପୁର୍ଣ୍ଣ ଭାବେ ଏହାର ନିୟନ୍ତ୍ରଣାଧିନ । ଏଠାରେ ହରିଣମାନେ ବେଶ ଖାପଖୁଆଇ ଚଳିଯାଆନ୍ତି। ମୃଗବିହାରର ଊଦ ଘାଟନୀ ପରେ,ଏଠାରେ ୬ଟି ବାଲିହରିଣ ଛଡାଯାଇଥିଲା, କିନ୍ତୁ ଜଳବୟୁ ସହ ସେମାନେ ଖାପଖୁଆଇ ଚଳିନପାରିବାରୁ ମରିଯାଇଥିଲେ। ପରେ ଆଖପାଖ ଅଞ୍ଚଳ ଓ ନନ୍ଦନକାନନରୁ ସମୁଦାୟ୯ଟି ଚିତ୍ରାହରିଣ ଏଠାରେ ରଖାଗଲା।ବର୍ତ୍ତମାନରେ ମୃଗଙ୍କ ସଂଖ୍ୟା ୯ରୁ ୧୮୫କୁ ବୃଦ୍ଧି ପାଇଲେଣି। ମୃଗମାନଙ୍କ ସୁରକ୍ଷା ପାଈଁ ହିଂସ୍ରଜନ୍ତୁ ତଥା ଶିକରୀ ଆକ୍ରମଣରୁ ରକ୍ଷାକରିବା ପାଇଁ ଶକ୍ତକଣ୍ଟର ବାଡ ଦିଆଯାଇଛି। ଖରା,ବର୍ଷା ଓ ଶୀତକୁ ଆଖିଆଗରେ ରଖି ସେମାନଙ୍କ ପାଇଁ ଊତ୍ତମ ଧରଣର ପ୍ରକୋଷ୍ଠମାନ ନିର୍ମାଣ କରଯାଇଛି। ଶବ୍ଦପ୍ରଦୂଷଣକୁ ରୋକିବ ପାଇଁ ବ୍ୟବସ୍ଥା କରଯାଇଛି। ହରିଣ ମନଙ୍କର ଯତ୍ନନେବ ପାଇଁ ସ୍ୱତନ୍ତ୍ର ଗାର୍ଡଙ୍କୁ ନିଯୁକ୍ତି ଦିଆଯାଇଛି। ବିଶେଷ କରି ମୃଗବିହାରରେ ପର୍ଯ୍ୟଟକଙ୍କ ପାଇଁ ଯଥେଷ୍ଠ ବ୍ୟବସ୍ଥା କରାଯାଇଛି। ଖାଦ୍ୟ ସାମଗ୍ରୀ ସହ ପନୀୟ୍ ଜଳର ବ୍ୟବସ୍ଥା ରହିଛି ।
ମାଳତିପାଟପୁର ଓଡ଼ିଶାର ପୁରୀ ଜିଲ୍ଲାର ପୁରୀ ସଦର ବ୍ଲକ ଅନ୍ତର୍ଗତ ଏକ ପଞ୍ଚାୟତ ତଥା ଏକ ପର୍ଯ୍ୟଟନ ସ୍ଥଳୀ ଅଟେ । ଏହି ସ୍ଥାନଟି ପୁରୀ ବିଧାନ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ । ଜନସଂଖ୍ୟା ଦୃଷ୍ଟିରୁ ଏହି ଗ୍ରାମ ଜିଲାର ଏକ ବଡ଼ ଗ୍ରାମ ଭାବେ ପରିଗଣିତ ହୋଇଥାଏ । ଗମନାଗମନ ଏହା ଜିଲ୍ଲାର ସଦର ମହକୁମା ପୁରୀଠାରୁ ୬ କି.ମି. ଏବଂ ଓଡ଼ିଶାର ରାଜଧାନୀ ଭୁବନେଶ୍ୱରଠାରୁ ୫୪ କିମି ଦୂରରେ ଅବସ୍ଥିତ । ନିକଟସ୍ଥ ରେଳ ଷ୍ଟେଶନ ଜଟଣୀ-ଖୋର୍ଦ୍ଧା ରୋଡ଼ ଜଙ୍କସନ, ମାଳତୀପାଟପୁର  (ଷ୍ଟେଶନ କୋଡ଼: ) ଏବଂ ପୁରୀ  । ଏଠାରୁ କୋଣାର୍କ ଯିବା ପାଇଁ ଏକ ଓଭର ବ୍ରିଜ ନବକଳେବର ସମୟରେ ତିଆରି ହୋଇଚି । ଶିକ୍ଷା ଏହି ଗ୍ରାମରେ ଦୁଇଟି ପ୍ରାଥମିକ ବିଦ୍ୟାଳୟ, ଗୋଟିଏ ମଧ୍ୟଇଂରାଜୀ ବିଦ୍ୟାଳୟ, ଗୋଟିଏ ଉଚ୍ଚ ବିଦ୍ୟାଳୟ ଅଛି । ସଂସ୍କୃତି ଏଠାରେ ପ୍ରତିବର୍ଷ ଦୋଳ ଯାତ୍ରା ଅନୁଷ୍ଠିତ ହୋଇଥାଏ । ବିଶେଷତ୍ୱ ଏହି ସ୍ଥାନରେ ରାଜ୍ୟର ସବୁଠୁ ବଡ଼ ବସ ଷ୍ଟାଣ୍ଡ ଅଛି, ଯାହା ନବକଳେବର ୨୦୧୫ ଉପଲକ୍ଷେ ତିଆରି ହୋଇଥିଲା । ଏକା ସମୟରେ ଏଠାରେ ୫୦୦ ତୁ ଉର୍ଦ୍ଧ ବସ ରହଣି କରିପାରିବେ । ନବକଳେବର ୨୦୧୫ ଉପଲକ୍ଷେ ଏଠାରେ ଥିବା ମାଳତୀପାଟପୁର ରେଳ ଷ୍ଟେସନକୁ ମଧ୍ୟ ସମ୍ପ୍ରସାରଣ କରାଯାଇଛି । ରଥ ନିର୍ମାଣ ମାଳତିପାଟପୁର ନିକଟସ୍ଥ କାଠ ପୋଲଠାରୁ ରଥ କାଠଗୁଡିକ ଶଗଡ଼ରେ ବୁହା ଯାଉଥିଲା। ପୁରୀରେ ପ୍ରତିଷ୍ଠିତ କେତେକ ମଠ ରଥକାଠ ବୁହାଯିବା ପାଇଁ ଶଗଡ଼ମାନ ଯୋଗାଉଥିଲେ । ଏହି ପରମ୍ପରା ବହୁ ବର୍ଷ ଧରି ଲୁପ୍ତ ହୋଇଯାଇଅଛି । ସମ୍ପ୍ରତି ପରିବହନ ମାର୍ଗର ସୁବିଧା ଦୃଷ୍ଟିରୁ ଟ୍ରକ ଯୋଗେ ଏହି କାଠ ଆସି ପୁରୀ ବଡ଼ଦାଣ୍ଡ ତଥା ରଥଖଳାଠାରେ ରଖାଯାଉଛି ।
ସଚ୍ଚିଦାନନ୍ଦ ମିଶ୍ର  (ମୃତ୍ୟୁ: ୨୦୧୫) ଜଣେ ଓଡ଼ିଆ ଲେଖକ ଓ ସମାଲୋଚକ ଥିଲେ  । ୧୯୮୪ ମସିହାରେ ତାଙ୍କୁ ତାଙ୍କ ରଚିତ ପ୍ରବନ୍ଧ ପୁସ୍ତକ ବଳଦେବ ରଥ ଅଧ୍ୟୟନ ପାଇଁ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାରରେ ସମ୍ମାନିତ କରାଯାଇଥିଲା । ରଚନାବଳୀ ବଳଦେବ ରଥ ଅଧ୍ୟୟନ  (ପ୍ରବନ୍ଧ) ପୁରସ୍କାର ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର, ୧୯୮୪ ମୃତ୍ୟୁ ୨୦୧୫ ମସିହାର ଅଗଷ୍ଟ ମାସରେ ସେ ମୃତ୍ୟୁବରଣ କରିଥିଲେ  ।
ନରସିଂହପୁର ହେଉଛି କଟକ ଜିଲ୍ଲାର ଏକ ବ୍ଲକ ଓ ତହସିଲ । ନରସିଂହପୁର ତହସିଲ ଅଧିନରେ ନିମ୍ନଲିଖିତ ୨୩୭ଟି ରାଜସ୍ୱ ମୌଜା ଅବସ୍ଥିତ ।
ଆସେଟିଲସିସ୍ଟିନ, ଅନ୍ୟ ନାମ ଏନ-ଆସେଟିଲସିସ୍ଟିନ ବା ଏନ-ଆସେଟିଲ-ଏଲ-ସିସ୍ଟିନ  (ଏନଏସି), ଏକ ଔଷଧ ଯାହା ପାରାସେଟାମୋଲ (ଆସେଟାମିନୋଫେନ) ଅଧିକମାତ୍ରା   ନିମନ୍ତେ ଦିଆଯାଏ ଓ ସିସ୍ଟିକ ଫାଇବ୍ରୋସିସ ତ‌ଥା କ୍ରନିକ ଅବସ୍ଟ୍ରକ୍ଟିଭ ପଲମୋନାରି ଡିଜିଜ ରୋଗମାନଙ୍କରେ ବ‌ହଳିଆ ଖଙ୍କାର ପତଳା କରିବା ପାଇଁ ଦିଆଯାଏ  । ଏହି ଔଷଧ ପାଟିରେ ଖାଇବାକୁ, ଶୀରାରେ ଇଞ୍ଜେକସନ ଆକାରରେ ଓ ଆଘ୍ରଣକାରୀ ଆକାରରେ ଦିଆଯାଏ । ଔଷଧ ଖାଇଲେ ଅଇ ଓ ବାନ୍ତି ହୋଇପାରେ । ବେଳେବେଳେ ଚର୍ମ ଲାଲ ଦେଖାଯାଏ ଓ ଗଲୁ କରେ । ଆନାଫାଇଲାକ୍‌ସିସ ମଧ୍ୟ ହୋଇପାରେ । ଗର୍ଭାବସ୍ଥାରେ ଏହା ବିପଦମୁକ୍ତ ରହେ । ଏହାର କର୍ଯ୍ୟପ୍ରଣାଳୀ: ଗ୍ଲୁଟାଥାୟନ ସ୍ତର ବୃଦ୍ଧି କରେ ଓ ପରାସେଟାମୋଲର ବିଷାକ୍ତ ରାସାୟନିକ ବିଭାଜିତ ଦ୍ରବ୍ୟଗୁଡ଼ିକ ସ‌ହିତ ଯୋଡ଼ିହୋଇଯାଏ । ଆସେଟିଲସିସ୍ଟିନ ସନ ୧୯୬୦ରେ ପେଟେଣ୍ଟ କରାଯାଇଥିଲା ଓ ସନ ୧୯୬୮ରେ ବ୍ୟବ‌ହାର ନିମନ୍ତେ ଲାଇସେନ୍ସ ଦିଆଯାଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ ଓ ଦାମିକା ନୁହେଁ ।
ଆସ୍କିମିନିବ  (ଇଂରାଜୀ ଭାଷାରେ ) , ଏହାର ବିକ୍ରୟ ନାମ, ହେଉଛି ଏକ ଔଷଧ ଯାହା ଫିଲାଡେଲଫିଆ କ୍ରୋମୋଜୋମ-ପଜିଟିଭ୍  ( + ) ଥିବା କ୍ରନିକ୍ ମାଇଲୋଏଡ୍ ଲ୍ୟୁକେମିଆର ଚିକିତ୍ସା ପାଇଁ ବ୍ୟବହୃତ ହୁଏ  । ଯେତେବେଳେ ଅନ୍ୟ ଔଷଧ ବିଫଳ ହୁଏ, ସେତେବେଳେ ଏହା ବ୍ୟବହୃତ ହୁଏ । ଏହାକୁ ଦିନକୁ ଦୁଇଥର ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଉର୍ଦ୍ଦ୍ୱ ଶ୍ୱାସନଳୀ ସଂକ୍ରମଣ, ଅସ୍ଥି- ମାଂସପେଶୀ ଯନ୍ତ୍ରଣା, ମୁଣ୍ଡବିନ୍ଧା, ଥକାପଣ, ଅଇ, ରାସ ଏବଂ ତରଳ ଝାଡ଼ା ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଅସ୍ଥି ମଜ୍ଜା ଦମନ, ଅଗ୍ନାଶୟ ପ୍ରଦାହ, ଉଚ୍ଚ ରକ୍ତଚାପ, ଆଲର୍ଜି ପ୍ରତିକ୍ରିୟା ଏବଂ ହୃଦରୋଗ ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ଏକ ଟାଇରୋସିନ କାଇନେଜ ଇନହିବିଟର, ବିଶେଷ ଭାବରେ ବିସିଆର-ଏବିଏଲ୧  ( :: 1) ଟାଇରୋସିନ କାଇନେଜର  । ୨୦୨୧ ମସିହାରେ ଯୁକ୍ତରାଷ୍ଟ୍ରରେ ଏବଂ ୨୦୨୨ରେ ୟୁରୋପରେ ଡାକ୍ତରୀ ବ୍ୟବହାର ପାଇଁ ଆସ୍କିମିନିବକୁ ଅନୁମୋଦନ କରାଯାଇଥିଲା । ଯୁକ୍ତରାଜ୍ୟରେ ଏହି ଔଷଧ ଦିନକୁ ଦୁଇଥର, ଥରକୁ ୪୦ ମିଗ୍ରା ଭାବରେ ୩୦ ଦିନ ଦେଲେ ୪୦୪୫ ପାଉଣ୍ଡ ଖର୍ଚ୍ଚ ହୁଏ । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୧୮,୫୦୦ ଡଲାର ଅଟେ ।
ରାମଗଡ଼, ସିକର ଏକ ଭାରତୀୟ ପୌରପାଳିକା   ଅଟେ । ଏହା ରାଜସ୍ଥାନର ସିକର୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ରାମଗଡ଼, ସିକର ୨୮.୧୭୧୦ ଉତ୍ତର ଅକ୍ଷାଂଶ ଓ ୭୪.୯୭୯୭ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୯୮୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ରାମଗଡ଼, ସିକର ସହରର ମୋଟ ଜନସଂଖ୍ୟା ୨୮୪୩୧ ଅଟେ । ସେଥି ମଧ୍ୟରୁ ୫୦.୯୧% ଜଣ ପରୁଷ ହୋଇଥିବା ବେଳେ ୪୯.୦୯% ଜଣ ନାରୀ ଅଟନ୍ତି । ରାମଗଡ଼, ସିକରର ସାକ୍ଷରତା ହାର ୫୮.୮୫% ଅଟେ । ଏହା ଜାତୀୟ ହାରଠାରୁ ୫.୯୯% ପ୍ରତିଶତ କମ ଅଟେ । ସେଥିରୁ ୩୫.୨୬% ପ୍ରତିଶତ ପୁରୁଷ ଓ ୨୩.୬୦% ନାରୀ ଅଟନ୍ତି । ୧୭.୭୧% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ରାମଗଡ଼, ସିକରର ସରକାରୀ ଭାଷା ଅଟେ ।
ଅଭିନବ ଗୋମତାମ ଜଣେ ଭାରତୀୟ ଅଭିନେତା ଯିଏକି ମୁଖ୍ୟତଃ ତେଲୁଗୁ କଥାଚିତ୍ର ଜଗତରେ କାମ କରନ୍ତି । ସେ ପ୍ରଥମେ ଥିଏଟରରେ ଅଭିନୟ କରିବା ଆରମ୍ଭ କରିଥିଲେ ଏବଂ ପରେ ତେଲୁଗୁ ଭାଷାର କ୍ଷୁଦ୍ର ଚଳଚ୍ଚିତ୍ରରେ କାମ କରିଥିଲେ । ୨୦୧୪ ମସିହାରେ ସେ ତେଲୁଗୁ କଥାଚିତ୍ର ମୈନେ ପ୍ୟାର୍ କିୟାରେ ଏକ ଚରିତ୍ର ଅଭିନେତା ଭାବରେ କାମ କରିଥିଲେ । ଏହାପରେ ସେ ତେଲୁଗୁ କଥାଚିତ୍ର ଜଗତରେ ଜଣେ ପାର୍ଶ୍ୱ ଅଭିନେତା ଭାବରେ ସକ୍ରିୟ ଅଛନ୍ତି । ପ୍ରାରମ୍ଭିକ ଜୀବନ ଅଭିନବ ହାଇଦ୍ରାବାଦରେ ଜନ୍ମଗ୍ରହଣ କରିଥିଲେ ଏବଂ ସେଠାରେ ତାଙ୍କର ପିଲାଦିନ କଟିଥିଲା । ସେ ବିଜ୍ଞାନ ଇନଷ୍ଟିଚ୍ୟୁଟ୍ ଅଫ୍ ଟେକ୍ନୋଲୋଜି ଆଣ୍ଡ ସାଇନ୍ସରୁ ଇଞ୍ଜିନିୟରିଂରେ ସ୍ନାତକ କରିଛନ୍ତି । ଅଭିନୟ ଜୀବନ ସେ ପ୍ରଥମେ ଥିଏଟର ନାଟକରେ କାମ କରିବା ଆରମ୍ଭ କରିଥିଲେ । ସେ ଲାମାକାନ, ଉଡ଼ାଣ ପର୍‌ଫର୍ମିଂ ଆର୍ଟସ୍ ଏବଂ ଅହମ ଥିଏଟର ଭଳି ନାଟକ ସଂସ୍ଥାରେ କାମ କରିଛନ୍ତି । ତେଲୁଗୁ କଥାଚିତ୍ର ଜଗତର କାମ କରିବା ପୂର୍ବରୁ ସେ କିଛି କ୍ଷୁଦ୍ର ଚଳଚ୍ଚିତ୍ରରେ ଅଭିନୟ କରିଥିଲେ । ୨୦୧୪ ମସିହାରେ ସେ ତେଲୁଗୁ କଥାଚିତ୍ର ଜଗତରେ ଜଣେ ଚରିତ୍ର ଅଭିନେତା ଭାବରେ କାମ କରିବା ଆରମ୍ଭ କରିଥିଲେ । ମଲ୍ଲି ରାବା  (୨୦୧୭), ଇ ନାଗାରାନିକି ଏମାଣ୍ଡି  (୨୦୧୮), ସୀତା  (୨୦୧୯), ଫାଲକନୁମା ଦାସ  (୨୦୧୯) ଏବଂ ମୀକୁ ମାତ୍ରମେ ଚେପ୍ତା  (୨୦୧୯) ଭଳି ତେଲୁଗୁ କଥାଚିତ୍ରରେ ସେ କାମ କରିଛନ୍ତି  । ତାଙ୍କ ଅଭିନୀତ କଥାଚିତ୍ର ମୀକୁ ମାତ୍ରମେ ଚେପ୍ତା ଉପରେ ସିନେମା ଏକ୍ସପ୍ରେସଦ୍ୱାରା ପ୍ରକାଶିତ ସମୀକ୍ଷାରେ ତାଙ୍କ ଅଭିନୟକୁ ପ୍ରଶଂସା କରାଯାଇଥିଲା, ମାତ୍ରା ଏହି କଥାଚିତ୍ରଟିକୁ ବରଖାସ୍ତା କରାଯାଇଥିଲା । ଇ ନାଗାରାନିକି ଏମାଣ୍ଡିରେ ତାଙ୍କ ଅଭିନୀତ ଭୂମିକା ପାଇଁ ତାଙ୍କୁ ମଧ୍ୟ ପ୍ରଶଂସା କରାଯାଇଥିଲା ।
ବିନୋଦ ରାଠୋଡ ହେଉଛନ୍ତି ଗାୟକ ପଣ୍ଡିତ ଚତୁର୍ଭୁଜ ରାଠୋଡଙ୍କ ସୁପୁତ୍ର । ସେ ଜଣେ ସୁବିଦିତ ବଲିଉଡ ପ୍ରଚ୍ଛଦପଟ ଗାୟକ । ତାଙ୍କର ସୁପ୍ରସିଦ୍ଧି ଲାଭ କରିଥିବା ଗିତର ଚଳଚ୍ଚିତ୍ରଗୁଡ଼ିକ ହେଲା ଚଲ୍ ମେରେ ଭାଇ, ଲଗେ ରହୋ ମୁନ୍ନା ଭାଇ, ମିସନ୍ କସ୍ମିର୍ ଏବଂ ବାଜିଗର । ବାଲ୍ୟ ଜୀବନ ବିନୋଦଙ୍କ ଜନ୍ମ ଶାସ୍ତ୍ରୀୟ ସଙ୍ଗିତଜ୍ଞ ପଣ୍ଡିତ ଚତୁର୍ଭୁଜ ରାଠୋଡଙ୍କ ଘରେ ହୋଇଥିଲା । ପିତା ତାଙ୍କ ଭିତରେ ସଙ୍ଗିତ ପ୍ରତି ପ୍ରଗାଢ ଆଗ୍ରହ ଓ ପ୍ରତିଭା ଦେଖିଥିଲେ । ପରେ ପିତା ତାଙ୍କୁ ସଙ୍ଗିତର ପ୍ରାରମ୍ଭିକ ଶିକ୍ଷା ପ୍ରଦାନ କରିଥିଲେ । ବ୍ୟକ୍ତିଗତ ଜୀବନ ବିନୋଦ ପ୍ରେରଣାଙ୍କୁ ବିବାହ କରିଛନ୍ତି । ସେ ହଉଛନ୍ତି ପ୍ରଖ୍ୟାତ ବଲିଉଡ ଗାୟକ ରୁପ୍‌କୁମାର ରାଠୋଡ ଓ ଲୋକପ୍ରିୟ ବଲିଉଡ ସଙ୍ଗିତ ନିର୍ଦ୍ଧେଶକ ଶ୍ରବଣ ରାଠୋଡଙ୍କ ଭାଇ ।
ସତ୍ୟାନନ୍ଦ ଷ୍ଟୋକ୍ସ  (୧୬ ଅଗଷ୍ଟ ୧୮୮୨ - ୧୪ ମଇ ୧୯୪୬) ଭାରତରେ ରହି ଭାରତୀୟ ସ୍ୱାଧୀନତା ସଂଗ୍ରାମରେ ସ‌ହ‌ଯୋଗ କରିଥିବା ଜଣେ ଆମେରିକୀୟ  । ସେ ହିମାଚଳ ପ୍ରଦେଶରେ ସେଉ ଚାଷ ଓ ରପ୍ତାନି ପାଇଁ ସେ ପ୍ରସିଦ୍ଧ । ପ୍ରାରମ୍ଭିକ ଜୀବନ ସତ୍ୟାନନ୍ଦ, ସାମୁଏଲ ଏଭାନ୍ସ ଷ୍ଟୋକ୍ସ  (ଜୁନିଅର) ଭାବେ ଆମେରିକୀୟ କ୍ୱାକର ପରିବାରରେ ଜନ୍ମଗ୍ରହଣ କରିଥିଲେ  । ତାଙ୍କ ବାପା ଜଣେ ସଫଳ ବ୍ୟବସାୟୀ ଥିଲେ, ଏବଂ  'ଷ୍ଟୋକ୍ସ ଓ ପ୍ୟାରିସ'  ମେସିନ କମ୍ପାନୀର ପ୍ରତିଷ୍ଠାତା ଥିଲେ, ଏହି କମ୍ପାନି ଆମେରିକାରେ ଲିଫ୍ଟ ତିଆରିକରୁଥିବା ଗୋଟେ ଆଗଧାଡିର କମ୍ପାନି ଥିଲା । ୧୯୦୪ ମସିହାରେ ମାତ୍ର ୨୨ ବର୍ଷ ବ‌ୟଷରେ ସାମୁଏଲ ଭାରତ ଆସିଥିଲେ ଶିମଲାର ସୁବାଠୁଗାଁ ଠାରେ ଥିବା ଏକ କୁଷ୍ଠ ରୋଗ ସେବା କେନ୍ଦ୍ରରେ ସେବା କରିବାକୁ ଆସିଥିଲେ । ସେ ଭାରତରେ ଏକ ସାଧାରଣ ଜୀବନ ବିତେଇବା ଆରମ୍ଭ କରିଲେ ଓ ଏକ ଖ୍ରୀଷ୍ଟିଆନ ସନ୍ୟାସୀ ଭାବେ ଗାଁ ଲୋକଙ୍କ ସ‌ହ ରହିଥିଲେ। ୧୯୧୨ ମସିହାରେ ସାମୁଏଲ ଜଣେ ରାଜପୁତ ଝିଅଙ୍କୁ ବିବାହ କରିଥିଲେ । ତାଙ୍କ ସ୍ତ୍ରୀ, ଏଗ୍ନେସ, ପ୍ରଥମ ପିଢ଼ିର ରାଜପୁତ ଖ୍ରୀଷ୍ଟିଆନ ଧର୍ମାବଲମ୍ବୀଙ୍କ ଝିଅ ଥିଲେ। ୧୯୩୨ରେ ସାମୁଏଲ୍ସ ହିନ୍ଦୁ ଧର୍ମକୁ ଆପଣେଇଥିଲେ ଓ ନିଜ ନାମକୁ  "ସତ୍ୟାନନ୍ଦ"  ଭାବେ ବଦଳେଇଥଲେ ଏବଂ ତାଙ୍କ ପତ୍ନୀ ନିଜ ନାମକୁ  "ପ୍ରିୟାଦେବୀ"  ବଦଳେଇଥିଲେ। ପ୍ରସିଦ୍ଧ କାମ ବିଶ୍ୱ ସଂସ୍କୃତି ରୁପରେ ଇଉରୋପୀୟ ସଭ୍ୟତାର ବିଫଳତା।
ଫଲିନିକ ଏସିଡ  (ଇଂରାଜୀ ଭାଷାରେ , ଅନ୍ୟ ନାମ ଲିଉକୋଭୋରିନ) ଏକ ଔଷଧ ଯାହା ମେଥୋଟ୍ରେକ୍ସେଟ ଓ ପାଇରିମେଥାମିନ ଔଷଧମାନଙ୍କର ବିଷାକ୍ତ ପ୍ରଭାବ କମେଇବା ନିମନ୍ତେ ବ୍ୟବ‌ହାର କରାଯାଏ  । ଆଉ ମଧ୍ୟ ବୃହଦନ୍ତ୍ର-ମଳାଶୟ କର୍କଟ ରୋଗ ଚିକିତ୍ସାରେ ଏହା ୫-ଫ୍ଲୋରୋୟୁରାସିଲ  (5- ) ସ‌ହିତ ଦିଆଯାଏ; ଆନିମିଆ ରୋଗରେ ହେଉଥିବା ଫୋଲେଟ ଅଭାବ   ନହେବା ନିମନ୍ତେ ଦିଆଯାଏ ଓ ମେଥାନୋଲ ବିଷକ୍ରିୟାରେ ଦିଆଯାଏ  । ଏହା ପାଟିରେ ଦିଆଯାଏ ତ‌ଥା ମାଂସପେଶୀରେ   ଓ ଶିରାଭ୍ୟନ୍ତର   ଇଞ୍ଜେକସନ ଆକାରରେ ଦିଆଯାଏ । ଫଲିନିକ ଏସିଡର ପାର୍ଶ୍ୱ ପ୍ରତିକ୍ରିୟାରେ ନିଦ୍ରା ସମସ୍ୟା, ଆଲର୍ଜି ପ୍ରତିକ୍ରିୟା   ଓ ଜ୍ୱର ହୋଇପାରେ । ଗର୍ଭାବସ୍ଥା ଓ ସ୍ତନ୍ୟପାନ ସମୟରେ ଏହା ନିରାପଦ ଜଣାଯାଏ । ପର୍ନିସିଅସ ଆନିମିଆ   କାରଣ ନଥିବା ପ୍ରମାଣିତ କରି ଆନିମିଆ ରୋଗରେ ଏହା ଦିଆଯାଇପାରେ । ଫଲିନିକ ଏସିଡ ଏକ ପ୍ରକାର ଫୋଲିକ ଏସିଡ ଯାହାର ଦେହରେ କାମ କରିବା ନିମନ୍ତେ ଡାଇହାଇଡ୍ରୋଫୋଲେଟ ରେଡକ୍ଟେଜଦ୍ୱାରା   ସକ୍ରିୟ ହେବାର ଆବଶ୍ୟକତା ନଥାଏ । ସନ ୧୯୪୫ରେ ପ୍ରଥମେ ଫଲିନିକ ଏସିଡ ପ୍ରସ୍ତୁତ କରାଯାଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଇଂଲଣ୍ଡରେ ଏକ ୩୦ମିଗ୍ରା ଭାଏଲର ମୂଲ୍ୟ ୪.୬୨ ପାଉଣ୍ଡ ।
ଜନସଂଖ୍ୟା ଅନୁସାରେ ଇଉରୋପୀୟ ଦେଶସମୂହର ସାରଣୀ ମଧ୍ୟରେ ୫୧ଟି ଦେଶ ତଥା ୬ଟି ନିର୍ଭରଶୀଳ ଅଞ୍ଚଳ  (ସାଇପ୍ରସ, କାଜାଖସ୍ତାନ, ତୁର୍କୀ ଓ କକାସସର ଦେଶସମୂହ ଅନ୍ତର୍ଭୁକ୍ତ) ରହିଛି  ।
କାଂସ୍ୟପକ୍ଷ ନୁକୁରି ପକ୍ଷୀ  (ଇଂରାଜୀ ଭାଷାରେ - ବା , ଜୀବବିଜ୍ଞାନ ନାମ ) ଗ୍ଲେରିଓଲିଡାଏ ପରିବାରର ଏକ ସଦସ୍ୟ ନୁକୁରି ପକ୍ଷୀ  । ଏହି ପକ୍ଷୀ ମୁଖ୍ୟତଃ ଆଫ୍ରିକା ମହାଦେଶର ଉପ-ସାହାରା ଅଞ୍ଚଳରେ ପରିଲକ୍ଷିତ ହୋଇଥାନ୍ତି ।
ଶ୍ରୀବତ୍ସ ନାୟକ  (୧ ଜାନୁଆରୀ ୧୯୧୯ - ୧୮ ଜାନୁଆରୀ ୨୦୦୫) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନି ଥର କାର୍ଯ୍ୟ କରିଥିଲେ । ୧୯୭୧, ୧୯୭୪ ଓ ୧୯୮୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଜଗନ୍ନାଥପ୍ରସାଦ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୫ମ, ୬ଷ୍ଠ ଓ ୮ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଶ୍ରୀବତ୍ସ ନାୟକ ୧୯୧୯ ମସିହାର ଜାନୁଆରୀ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ମାଙ୍ଗତା ନାୟକ ଓ ପତ୍ନୀଙ୍କ ନାମ ମାଲୁଣି ନାୟକ । ରାଜନୈତିକ ଜୀବନ ଶ୍ରୀବତ୍ସ ନାୟକ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରିଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନି ଥର କାର୍ଯ୍ୟ କରିଥିଲେ । ବିଧାନ ସଭା ସଭ୍ୟ ବିବରଣୀ ମୃତ୍ୟୁ ଶ୍ରୀବତ୍ସ ନାୟକ ୨୦୦୫ ମସିହାର ଜାନୁଆରୀ ୧୮ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୮୬ ବର୍ଷ ବୟସ ହୋଇଥିଲା ।
ରବିନାରାୟଣ ନାଏକ  (ଜନ୍ମ: ୧୦ ଅକ୍ଟୋବର ୧୯୫୫) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ରବିନାରାୟଣ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୧୯୮୫ ମସିହାରେ ହୋଇଥିବା ଓଡ଼ିଆ ବିଧାନ ସଭା ନିର୍ବାଚନରେ ସେ ହିନ୍ଦୋଳ ବିଧାନ ସଭା ନିର୍ବାଚନ ମଣ୍ଡଳୀରୁ ୯ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ଶିକ୍ଷା ଓ ପରିବାର ରବିନାରାୟଣ ୧୯୫୫ ମସିହାର ଅକ୍ଟୋବର ମାସ ୧୦ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ପ୍ରାଣନାଥ ନାଏକ । ରାଜନୈତିକ ଜୀବନ ରବିନାରାୟଣ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି ।
ମାଳବିକା ଦେବୀ  (ସମ୍ପୂର୍ନ୍ଣ ନାମ: ମାଳବିକା କେଶରୀ ଦେଓ)ଜଣେ ଓଡ଼ିଆ ରାଜନୀତିଜ୍ଞ, ଯିଏକି ରାଣୀ ମା ଭାବରେ ଜଣାଶୁଣା  । ସେ ଭାରତୀୟ ସଂସଦର ତଳ ସଦନ ଲୋକ ସଭାର ଜଣେ ସଦସ୍ୟ ଭାବରେ କାର୍ଯ୍ୟ କରୁଛନ୍ତି । ୨୦୨୪ ଭାରତୀୟ ସାଧାରଣ ନିର୍ବାଚନରେ, ସେ କଳାହାଣ୍ଡି ଲୋକ ସଭା ନିର୍ବାଚନ ମଣ୍ଡଳୀରୁ ୧୮ଶ ଲୋକ ସଭାକୁ ନିର୍ବାଚିତ ହୋଇଥିଲେ । ଜନ୍ମ ଓ ପରିବାର ତାଙ୍କ ପତି ଅର୍କ କେଶରୀ ଦେଓ ଜଣେ ରାଜନେତା ଭାବରେ ଓଡ଼ିଶାରେ ସକ୍ରିୟ ଅଛନ୍ତି ଏବଂ ପୂର୍ବରୁ ସେ ଲୋକ ସଭାର ସାଂସଦ ଭାବରେ କାର୍ଯ୍ୟ କରିଛନ୍ତି । ରାଜନୈତିକ ଜୀବନ ମାଳବିକା ଦେବୀ ଭାରତୀୟ ଜନତା ପାର୍ଟିର ରାଜନେତା ଭାବରେ ସକ୍ରିୟ ଅଛନ୍ତି । ୨୦୨୪ ଭାରତୀୟ ସାଧାରଣ ନିର୍ବାଚନରେ, ସେ କଳାହାଣ୍ଡି ଲୋକ ସଭା ନିର୍ବାଚନ ମଣ୍ଡଳୀରୁ ବିଜେପିର ପ୍ରାର୍ଥୀ ଭାବରେ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ, ସେ ସମୁଦାୟ ୫,୪୪,୩୦୩ ଖଣ୍ଡ ଭୋଟ ପାଇଥିଲେ ଏବଂ ବିଜେଡି ପ୍ରାର୍ଥୀ ଲମ୍ବୋଦର ନିଅଳଙ୍କୁ ୧,୩୩,୮୧୩ ଖଣ୍ଡ ଭୋଟରେ ପରାସ୍ତ କରିଥିଲେ ।
କୁଞ୍ଜବିହାରୀ ତ୍ରିପାଠୀ  (୪ ସେପ୍ଟେମ୍ବର ୧୯୧୧ - ୧୫ ଜୁନ ୨୦୦୧) ଜଣେ ଭାରତୀୟ ଶିକ୍ଷାବିତ, ଅଧ୍ୟାପକ ତଥା ଓଡ଼ିଆ, ସଂସ୍କୃତ ଓ ପାଲି ଭାଷା ଗବେଷକ ଥିଲେ  । ଓଡ଼ିଆ ଭାଷାର ଇତିହାସ, ଲିପିତତ୍ତ୍ୱ, ଭାଷାତତ୍ତ୍ୱ ଆଦି ବିଷୟରେ ସେ ଆଜୀବନ ଗବେଷଣା କରିଥିଲେ । ୧୯୩୮ ମସିହାରେ ରେଭେନ୍ସା ମହାବିଦ୍ୟାଳୟରେ ସଂସ୍କୃତ ବିଭାଗର ଅଧ୍ୟାପକ ଭାବରେ ଚାକିରି ଆରମ୍ଭ କରି ସେ ପରେ ୧୯୫୩ ମସିହାରେ ଲଣ୍ଡନ ବିଶ୍ୱବିଦ୍ୟାଳୟରରୁ ଓଡ଼ିଆ ଭାଷା ଓ ଲିପିରେ ଡକ୍ଟରେଟ କରିଥିଲେ । ସେ ବ୍ରହ୍ମପୁର ବିଶ୍ୱବିଦ୍ୟାଳୟର ସ୍ନାତକୋତ୍ତର ଓଡ଼ିଆ ବିଭାଗର ମୁଖ୍ୟ ମଧ୍ୟ କାର୍ଯ୍ୟକରିଥିଲେ । ତାଙ୍କ ଗବେଷଣା ନିମନ୍ତେ ସେ ୧୯୮୮ ମସିହାରେ ସାରଳା ସମ୍ମାନ ଲାଭକରିଥିଲେ । ୨୦୦୧ ଜୁନ ୧୫ରେ କଟକରେ ତାଙ୍କର ଦେହାନ୍ତ ହୋଇଥିଲା । ବାଲ୍ୟଜୀବନ ଓ ଶିକ୍ଷା କୁଞ୍ଜବିହାରୀ ୧୯୧୧ ମସିହା ସେପ୍ଟେମ୍ବର ୪ ତାରିଖ ଦିନ କଟକ ଜିଲ୍ଲାର ବାଙ୍କୀ ଅନ୍ତର୍ଗତ ପଥୁରିପଡ଼ା ଗ୍ରାମରେ ଜନ୍ମ ଗ୍ରହଣ କରିଥିଲେ । ତାଙ୍କ ବିଦ୍ୟାର୍ଥୀ ଜୀବନ ସୁ-ଗ୍ରାମ ନିକଟସ୍ଥ ବରପୁଟ ନିମ୍ନ ପ୍ରାଥମିକ ବିଦ୍ୟାଳୟରୁ ଆରମ୍ଭ ହୋଇଥିଲା । ସେ ବାଙ୍କୀ ଡମପଡ଼ା ଉଚ୍ଚ ବିଦ୍ୟାଳୟରୁ ଦ୍ୱିତୀୟ ଶ୍ରେଣୀରେ ମାଟ୍ରିକ୍ ଉତ୍ତୀର୍ଣ୍ଣ ହୋଇଥିଲେ । ସେ ରେଭେନ୍ସା ମହାବିଦ୍ୟାଳୟରେ ଆଇ.ଏ ପଢ଼ିଥିଲେ । ଏଠାରେ ସେ ପୂର୍ବ ଛାତ୍ରାବାସର ଅନ୍ତେବାସୀ ଥିଲେ । ଛାତ୍ର ଜୀବନରୁ ହିଁ ସେ ଆମିଷ ଭୋଜନ ତ୍ୟାଗ କରିସାରିଥିଲେ । ପାନ ଖାଉଥିଲେ, ଅବଶ୍ୟ ପରେ ପାନଖିଆ ମଧ୍ୟ ଛାଡି ଦେଇଥିଲେ । ପାଟନା ବିଶ୍ୱବିଦ୍ୟାଳୟରୁ ସଂସ୍କୃତରେ ସ୍ନାତକ ଓ ସ୍ନାତକୋତ୍ତର ଉତ୍ତୀର୍ଣ୍ଣ ହୋଇଥିଲେ । ସ୍ନାତକୋତ୍ତର ପରୀକ୍ଷାରେ ସେ ପ୍ରଥମ ଶ୍ରେଣୀରେ ପ୍ରଥମ ସ୍ଥାନ ହାସଲ କରିଥିଲେ । ପରେ ସେ ଆଇନ ମଧ୍ୟ ପଢ଼ିଥିଲେ । ବୃତ୍ତିଗତ ଜୀବନ ୧୯୩୮ ମସିହାରେ କୁଞ୍ଜବିହାରୀ ରେଭେନ୍ସା ମହାବିଦ୍ୟାଳୟରେ ସଂସ୍କୃତ ବିଭାଗର ଅଧ୍ୟାପକ ଭାବରେ ଚାକିରି ଆରମ୍ଭ କରିଥିଲେ । ତା ପୂର୍ବରୁ ସେ ଓକିଲାତି କରୁଥିଲେ । ସେ ଓଡ଼ିଆ ଅଭିଲେଖ, ଲିପି, ଭାଷା ଆଦିର ଗବେଷଣା କ୍ଷେତ୍ରରେ କାର୍ଯ୍ୟ କରିଥିଲେ । ଓଡ଼ିଆ, ଇଂରାଜୀ ଓ ହିନ୍ଦୀ ଭାଷାରେ ଗବେଷଣାତ୍ମକ ନିବନ୍ଧମାନ ରଚନା କରିଥିଲେ । ୧୯୪୯ ମସିହାରେ ଓଡ଼ିଆ ଭାଷା ଉପରେ ଗବେଷଣା କରିବାକୁ ଲଣ୍ଡନ ବିଶ୍ୱବିଦ୍ୟାଳୟର ସ୍କୁଲ ଅଫ ଓରିଏଣ୍ଟାଲ ଏଣ୍ଡ ଆଫ୍ରିକାନ ଷ୍ଟଡିଜରେ ଯୋଗଦେଇଥିଲେ । ୧୯୫୩ ମସିହାରେ ସେଠାରୁ ସେ ଡକ୍ଟରେଟ ହାସଲ କରିଥିଲେ । ତାଙ୍କ ଗବେଷଣାର ସନ୍ଦର୍ଭ ଥିଲା  "ଦ ଇଭଲ୍ୟୁସନ ଅଫ ଓଡ଼ିଆ ଲାଙ୍ଗୁଏଜ ଆଣ୍ଡ ସ୍କ୍ରିପଟ"  । ୧୯୬୮ ମସିହାରେ ସେ ସରକାରୀ ଚାକିରିରୁ ଅବସର ଗ୍ରହଣ କରିଥିଲେ । ଅବସର ପରେ ସେ ବ୍ରହ୍ମପୁର ବିଶ୍ୱବିଦ୍ୟାଳୟରେ ସ୍ନାତକୋତ୍ତର ଓଡ଼ିଆ ବିଭାଗର ମୁଖ୍ୟ ଭାବରେ ଯୋଗଦେଇଥିଲେ । ଓଡ଼ିଆ ଭାଷାର ଇତିହାସ, ଲିପିତତ୍ତ୍ୱ, ଭାଷାତତ୍ତ୍ୱ ଆଦି ବିଷୟରେ ସେ ଆଜୀବନ ଗବେଷଣା କରିଥିଲେ । ରଚନାବଳୀ & ଦ ଇଭଙ୍ଗୁସନ୍ ଅଫ୍ ଓଡ଼ିଆ ଲାଙ୍ଗୁଏଜ୍ ଆଣ୍ଡ ସ୍କ୍ରିପ୍ଟ ଓଡ଼ିଆ ଭାଷା ଓ ଲିପିର ବିବର୍ଭନ ବିଲାତରେ ଓଡ଼ିଆ ପୋଥି ଆମ ଘର ପୋଥି ଓଡ଼ିଆ ଲିପି ତତ୍ତ୍ୱ ପୁଷ୍ଠାଞ୍ଜଳି  (କବିତା ସଂକଳନ) ବନ୍ଦଳିକା  (କବିତା ସଂକଳନ) ସମ୍ମାନ ଓ ପୁରସ୍କାର ସାରଳା ସମ୍ମାନ, ୧୯୮୮ ସାହିତ୍ୟ ବିଶାରଦ  (ପୁରୀ ଗଜପତି ମହାରାଜଙ୍କଦ୍ୱାରା ପ୍ରଦତ୍ତ) ମୃତ୍ୟୁ ୨୦୦୧ ମସିହା ଜୁନ ୧୫ତାରିଖରେ କଟକ ପ୍ରଫେସରପଡ଼ାସ୍ଥିତ ନିଜ ବାସଭବନରେ ତାଙ୍କର ଦେହାନ୍ତ ହୋଇଥିଲା  ।
ଟୋରି ଫତେହପୁର  ହିନ୍ଦୀ :                    ,ବ୍ରିଟିଶ ଶାସନ ସମୟର ଏକ ରାଜକୀୟ ରାଜ୍ୟ ଥିଲା । ଏହା ହସ୍ତ- ଭୈୟା ଜାଗିର ରାଜ୍ୟ ସମୂହର ବୁନ୍ଦେଳଖଣ୍ଡ ଏଜେନ୍ସିର ଅନ୍ତର୍ଗତ ଥିଲା । ବର୍ତ୍ତମାନ ଏହା ଉତ୍ତର ପ୍ରଦେଶ 4ର ଝାଁସୀ ଜିଲ୍ଲାରେ ଅନ୍ତରଭୁକ୍ତ । ଇତିହାସ 1812 ମସିହାରେ ଅର୍ଚା ରାଜବଂଶଜଙ୍କଦ୍ୱାରା ଏହି ରାଜ୍ୟ ସ୍ଥାପିତ ହେଇଥିଲା । ଦିବାନ ରାଇ ସିଂହଙ୍କ 8 ଜଣ ପୁତ୍ର ମଧ୍ୟରୁ ଏହା ସମେତ ଧୁରବାଇ ,ବିଜନା କୁ ରାଜ୍ୟ ଆକାରରେ ଦିଆ ଯାଇଥିଲା । ଏହା ଗୁରସରାୟ ପାର୍ବତ୍ଯ ଅଞ୍ଚଳରେ ଅବସ୍ଥିତ । ଏହା ଝାଁସୀଠାରୁ 100 କିଲୋମିଟର ଦୂରରେ ରହିଛି ଓ ଏଠାରେ ଥିବା ଦୁର୍ଗ 300 ବର୍ଷ ପୁରାତନ । ଭାରତ ସ୍ୱାଧୀନ ହେଲା ପରେ 1950 ମସିହାରେ ଏହି ରାଜ୍ୟ ଭାରତୀୟ ରାଜ୍ୟ ସଂଘରେ ସାମିଲ ହେଇ ବିନ୍ଧ୍ୟ ପ୍ରଦେଶରେ ରହିଥିଲା .. ଶାସକ ସମୂହ ବୁନ୍ଦେଲା ରାଜପୁତ ରାଜବଂଶର ଶାସକମାନେ ଏହାକୁ ଶାସନ କରୁଥିଲେ । ସେମାନେ ନିଜକୁ ଦିବାନ ଉପାଧିରେ ନମିତା କରୁଥିଲେ । ଏହି ବଂଶର ଶେଷ ରାଜା ଦିବାନ ବୃଜେନ୍ଦ୍ର ସିଂଟ ଥିଲେ ।